Showing results for tags 'titan'. - GreekComics\nAttack on Titan #1 και #2\ndoxaios posted a topic in ΑΡΧΕΙΟ ΠΡΟΣΦΟΡΩΝ\nΤιμή και για τα δύο = 15ε Κατάσταση 9-10 Μόνο για Θεσσαλονίκη\nDoctor Who regenerates!\nΣε λίγες μέρες ο Doctor επιστρέφει. Και δεν εννοώ στις τηλεοράσεις/οθόνες μας. Για αυτό η κουβέντα γίνεται εδώ. Ο Doctor επιστρέφει στα κόμικς. Αυτή την φορά από την Titan και μάλιστα όχι με έναν αλλά με τρεις ταυτόχρονους τίτλους. Η συχνότητα κυκλοφορίας θα είναι κάτι παραπάνω από μηνιαία, μιας και η καταχώρηση στο previews λέει για 15 τεύχη (της κάθε σειράς) τον χρόνο. Με άλλα λόγια σχεδόν ένα κάθε εβδομάδα! Η πρεμιέρα γίνεται στις 23 Ιουλίου με την ταυτόχρονη κυκλοφορία του πρώτου τεύχους του δέκατου και ενδέκατου Doctor. Το σενάριο έχουν αναλάβει οι Nick Abadzis και Al Ewing & Rob Williams ενώ το σχέδιο η Elena Casagrande και ο Simon Fraser αντίστοιχα. Η τρίτη σειρά με τον δωδέκατο Doctor σε σενάριο Robbie Morrison και σχέδιο Dave Taylor θα κυκλοφορήσει 1 Οκτωβρίου. Τα τευχάκια θα είναι 32 σελίδων και θα κοστίζουν $3,99 το καθένα. Όπως είναι φυσικό ( ) έχουν ανακοινωθεί και πολλά variants καθώς και πλαστικές φιγουρίτσες (με ορισμένο αριθμό παραγγελιών ) Allons-y!


Γερμανία: Τεράστια ζήτηση για το πρώτο πράσινο ομοσπονδιακό ομόλογο - NEWS1\n51 έτη agoΕπιστρεπτέα Προκαταβολή ΙΙΙ: Δικαίωμα συμμετοχής σε περισσότερες επιχειρήσεις 51 έτη agoΑντιμέτωπα με τη χρεοκοπία 1 στα 4 αεροδρόμια της Ευρώπης 51 έτη agoΜε χρέος κάτω από 1 ευρώ το 10% των οφειλετών στην Εφορία 51 έτη agoΑπώλειες για τρίτη μέρα για τον Dow Jones 51 έτη agoΤι προσδοκούν οι επενδυτές από την πολιτική της ΕΚΤ 51 έτη agoΝαυπηγεία Ελευσίνας – Microsoft στο τραπέζι Άδωνι – Πάϊατ\nΓερμανία: Τεράστια ζήτηση για το πρώτο πράσινο ομοσπονδιακό ομόλογο\nPosted on: 2 Σεπτεμβρίου, 2020 By : Κυριακή Κανονίδου\nΤο πρώτο πράσινο ομόλογο της ομοσπονδιακής κυβέρνησης συναντά τεράστιο ενδιαφέρον μεταξύ των επενδυτών.\nΟι προσφορές για την πρώτη έκδοση πράσινων ομολόγων ανήλθαν σε περισσότερα από 33 δισεκατομμύρια ευρώ, ανέφεραν οικονομικοί κύκλοι. Συνολικά, η έκδοση των δεκαετών χρεογράφων είναι πιθανό να φέρει περίπου 6,5 δισεκατομμύρια ευρώ στα ταμεία του υπουργού Οικονομικών Όλαφ Σολτς.\n«Σε κάθε περίπτωση, δεν υπάρχει έλλειψη ζήτησης. Οι επενδυτές έκαναν μια σαφή δήλωση προθέσεων με τις προσφορές τους», δήλωσε ο αναλυτής της Landesbank Baden-Wuerttemberg (LBBW), Έλμαρ Φόλκερ. Ο οίκος αξιολόγησης Moody’s χαρακτηρίζει την πρώτη έκδοση του γερμανικού οικολογικού ομολόγου ως «σημαντικό ορόσημο στην ανάπτυξη της παγκόσμιας αγοράς για βιώσιμα ομόλογα».\nΤο εισπραχθέν κεφάλαιο θα διατεθεί σε συγκεκριμένα ενεργειακά και περιβαλλοντικά προγράμματα από το προηγούμενο έτος. Σύμφωνα με τις οδηγίες της Ευρωπαϊκής Ένωσης, θα ήταν επίσης δυνατό να χρησιμοποιηθούν έργα που σχεδιάζονταν εδώ και τρία χρόνια.\nΤα νέα χρεόγραφα θα τοποθετηθούν με τη μορφή ενός διπλού ομολόγου, δηλαδή παράλληλα με ένα συμβατικό ομοσπονδιακό ομόλογο ίδιας χρονικής διάρκειας και με το ίδιο κουπόνι. Αυτό δίνει στους επενδυτές το πλεονέκτημα ότι μπορούν να μετατρέψουν τα πράσινα ομόλογα σε συμβατικά ομοσπονδιακά ομόλογα ανά πάσα στιγμή. Αυτή η αγορά είναι πολύ πιο ρευστή. Ιδίως θεσμικοί επενδυτές δίνουν σημασία στη μη προβληματική διαπραγμάτευση.\nΗ ομοσπονδιακή κυβέρνηση προτίθεται να προχωρήσει ακόμη περισσότερο φέτος. Μια άλλη έκδοση πράσινων ομολόγων με διάρκεια πέντε ετών έχει προγραμματιστεί για το τέταρτο τρίμηνο, αυξάνοντας τον συνολικό όγκο τους για φέτος σε έντεκα δισεκατομμύρια ευρώ περίπου. Σύμφωνα με το ομοσπονδιακό υπουργείο Οικονομικών, προετοιμάζονται και άλλα πράσινα ομόλογα για το 2021.\nΜε τα περίπου 300 δισεκατομμύρια ευρώ στη ζώνη του ευρώ, η αγορά πράσινων ομολόγων είναι συγκριτικά μικρή. Μόνο το ένα δέκατο περίπου των ομολόγων αναλογεί στα κρατικά πράσινα ομόλογα.\nΗ Γερμανία καθυστέρησε στο θέμα της πρώτης έκδοσής τους, ενώ χώρες όπως η Γαλλία και η Δανία, καθώς επίσης εταιρείες και τράπεζες, έχουν εκδώσει τέτοια χρεόγραφα εδώ και αρκετό καιρό.\nΗ ζήτηση για τίτλους, τα έσοδα των οποίων χρησιμοποιούνται για οικολογικά προγράμματα, αυξάνεται σταθερά παγκοσμίως.\nPosted on: 28 Οκτωβρίου, 2020\nΣε τροχιά ανάκαμψης εισέρχεται η κτηματαγορά, εκτιμά η Alpha Bank\n«Φρένο» ξανά στην εξόφληση χρεών προς ιδιώτες από το Δημόσιο\nPosted on: 19 Ιανουαρίου, 2018\nΜotor Oil: Ζημιές 150,6 εκατ. ευρώ στο α’ εξάμηνο\nΟι 11 κινήσεις για τη ρύθμιση χρεών σε εφορία, τράπεζες, Ταμεία έως 20 έτη


Συνεχίζοντας το τεράστιο hype γύρω από το φαινόμενο του “Drama”, οι Kadebostany κυκλοφορούν ένα βίντεο 20 λεπτών που παρουσιάζει τα 4 τραγούδια του νέου τους EP “DRAMA – ACT 1”. - Ραδιοφωνικοί σταθμοί - Ακούστε Ζωντανά - Listen Live στο OnRadio.gr\nH Maria Mena έχει την μοναδική ιδιότητα να βλέπει πίσω από την πρόσοψη των ανθρώπων και να μπαίνει μέσα στο μυαλό και την καρδιά τους. Το “Not OK”, η πρώτη της κυκλοφορία.\nΣυνεχίζοντας το τεράστιο hype γύρω από το φαινόμενο του “Drama”, οι Kadebostany κυκλοφορούν ένα βίντεο 20 λεπτών που παρουσιάζει τα 4 τραγούδια του νέου τους EP “DRAMA – ACT 1”.\nσε Μουσικά Νέα 12 Μαΐου 2020\nTo video συστήνει, τον απαιτητικό νέο κόσμο που δημιουργεί τόσο καιρό ο Guillaume de Kadebostany, μία αλλόκοτη θεατρική παράσταση σε 5 διαφορετικές γλώσσες, επηρεασμένη από σουρεαλιστικές ταινίες και μεγαλοπρεπή θέατρα σε συνδυασμό με την πρωτοπόρα και ιδιαίτερη νέα συλλογή μοντέρνων pop anthems του σχήματος. Στο βίντεο συμμετέχουν οι 4 vocalists του EP: Irina Rimes, KAZKA, Fang the Great και Celia.\nΓια ακόμα μία φορά, ο Guillaume de Kadebostany συνεργάστηκε με τον Τούρκο σκηνοθέτη Hasan Kuyucu. To βίντεο γυρίστηκε μέσα σε 4 μέρες στην Κωνσταντινούπολη με την μοναδική ματιά του σκηνοθέτη που ταιριάζει απόλυτα με το όραμα του καλιτέχνη.\nΤο “DRAMA” είναι ακόμα μία δυνατή δουλειά που ανεβάζει ένα σκαλοπάτι παραπάνω το μουσικό και οπτικό πεδίο των Kadebostany.\nΠροηγούμενο Η αγαπημένη δημιουργός και ερμηνεύτρια, η MONIKA επιστρέφει δυναμικά με μία μουσική πρωτοβουλία, που θα μας συγκινήσει.\nΕπόμενο Ο πολυπλατινένιος καλιτέχνης, DJ και παραγωγός Alan Walker μόλις κυκλοφόρησε το νέο του single “Heading Home”.


36ωρο εν μέσω κρίσης. (15ο οδοιπορικό αντοχής) - Page 7 - Προορισμοί - Προτάσεις - myBike.gr\n36ωρο εν μέσω κρίσης. (15ο οδοιπορικό αντοχής)\nΑπό ALX™, Ιανουάριος 12 , 2012 στο Προορισμοί - Προτάσεις\nΔημοσιεύτηκε Μάρτιος 8 , 2012 (τροποποιήθηκε)\nΗ συμμετοχή πέρυσι περιελάμβανε 2 διανυκτερεύσεις σε 5* ξενοδοχεία με πρωινό και βραδινό μπουφέ σε δίκλινα δωμάτια. Επίσης το roadbook της διαδρομής, ένα μπλουζάκι και διάφορα άλλα αναμνηστικά (αφίσα, αυτοκόλλητο, κονκάρδα και DVD με τις καλύτερες φωτογραφίες -εννοείτε αυτό μετά το τέλος- ). Για όσους συμμετέχουν 1η φορά είναι απαραίτητη η αγορά (+ 15€) ανακλαστικού περιβραχιόνιου... Το κόστος πέρυσι ήταν 180€. Για φέτος τιμές δεν έχουν ανακοινωθεί επίσημα ακόμη.\nΤροποποιήθηκε Μάρτιος 8 , 2012 από τον shadowhunter\nΈντυπο Συμμετοχής http://www.motoguzzi...-36ores/47.html\nΑφίσα 15ου 36ωρου http://www.motoguzzi...s_36oro/53.html\nΤαυτόχρονα με την αίτηση πρέπει να εξοφλούνται και τα οικονομικά της συμμετοχής. Κρατήσεις θέσεων μόνο με προκαταβολή δεν θα γίνονται δεκτές.\nTo κοστος δ συμμετοχης δεν εχει γινει γνωστο ακομα?\nΛογικά δεν θα ξεπεράσει τα 180€ με διπλή διανυκτέρευση, και τα 140€ για μονή. Αυτά ίσχυαν πέρσι. Φέτος που είναι πιο στριμωχτά τα πράγματα δεν πιστεύω για παραπάνω. Λιγότερα ναι... παραπάνω...όχι.\nΗ κριση με αγγιξε και μενα φετος και δεν θα ερθω...\nα) 2 διανυκτερεύσεις Ναύπλιο και τερματισμό Αθήνα (ή κοντά) => 180€ κόστος συμμετοχής (περίπου, δεν έχει διευκρινιστεί)\nβ) 1.700km το 36ώρο + (1.000 - 1.200km) το Κοζάνη - Ναύπλιο x 2 (ανάλογα τη διαδρομή) => 300 - 320€ σε καύσιμα χωρίς τα διόδια\n+ μια πιθανή 3η διανυκτέρευση την ημέρα της επιστροφής...\n+ service & λάστιχα μηχανής (καλά αυτά κάποια στιγμή ούτως ή άλλως θα γινόταν, αλλά πιθανότατα δεν θα συνέπιπταν)....\n=> κάνα μηνιάτικο της μετά ΔΝΤ εποχής.\nΔεν λέω, ανεκτίμητης αξίας η συμμετοχή σε 36ωρο, αλλά πλέον το κόστος έχει ξεφύγει για 2 μέρες οδήγησης... με τα λεφτά αυτά (χωρίς τα αναλώσιμα της μηχανής) κάνεις ένα 5 ήμερο ταξιδάκι με τη γυναίκα και πραγματικά επισκέπτεσαι τα μέρη που περνάς... όχι σε Fast Forward όπως στο 36ωρο...\nΠέρυσι που οι μισθοί μας ήταν άλλοι δεν θα είχα τέτοιους ενδοιασμούς, ήδη τα χαρτιά θα ήταν έτοιμα και θα περίμεναν το επίσημο άνοιγμα των δηλώσεων... Αλλά φέτος, με όλους όσους μίλησα στο Κοζανίτικο team, όλοι είναι προβληματισμένοι & αναποφάσιστοι. Είναι πλέον εγωιστικό να δίνεις τόσα λεφτά για 2 μέρες προσωπικής ευχαρίστησης στερώντας τα από την οικογένεια σου. Οι ελεύθεροι μπορούν ακόμη να "κακομάθουν" τους εαυτούς τους, για εμάς τους υπόλοιπους ο χρόνος θα δείξει....\nαπο δω το παω απο κει το φερνω ακομα δεν ξερω ελεω οικονομικων. θα δουμε... :(\nTrailer 15oυ 36ώρου (Aπίστευτο βίντεο )\nαν χρειαστείτε τίποτα στο Ναύπλιο για διαμονή/φαγητό/τίποτα έκτακτο στη μηχανή ή οτιδήποτε ρίξτε μία ειδοποίηση. το τηλ μου είναι στην υπογραφή μου :)\nΌντως πολύ καλό....\nΑλλά δεν κατάλαβα το σχόλιο για τα SS...\nAπ' οτι θυμάμαι στην Κρήτη με SS κ ολόσωμη με καμπούρα πήγα.... ?????..........?????\nΥπάρχει κάτι που δεν μας έχουν πει οι Guzzaoi???\nΜαλλον εννοει οτι θα ειναι κουραστικα τα χιλιομετρα με ss...Περα απο αυτο κορυφαιο το βιντεακι...αυτο που τρωει τις λασπες και τα νερα παιζει να εχει χασει πολλα στοιχηματα....χαχαχα...\nτζάμι το βιντεάκι!!\nΔημοσιεύτηκε Μάρτιος 22 , 2012\nΤη Δευτέρα (26 Μάρτη) ξεκινάνε οι εγγραφές. Άντε να δούμε... θα τα καταφέρω να πάω και φέτος\nΊσως η μοναδική φορά που δεν θα είμαι από τους πρώτους στις εγγραφές. Πρέπει πρώτα να πέσει το μηνιάτικο, να βγουν τα έξοδα και μετά ό,τι μείνει, βλέπουμε αν φτάνει για τις υπόλοιπες ανάγκες αλλά και για την εγγραφή.\nΠάντως οι τιμές δεν θα είναι σίγουρα περισσότερο απ' ότι πέρσι. Ή θα είναι οι ίδιες, ή και παρακάτω όπως μυρίζομαι.\nΠέρσι ήταν 180€ η διπλή διανυκτέρευση και 140€ η μονή.\nΤην δευτέρα ξεκινάνε οπι εγγραφές και δεν ε΄χουν ανακοινώσει κόστος συμμετοχής?\nΠάρε μαζι σου 180€ (ή 140€ αν πας με μονή διανυκτέρευση) και θα είσαι καλυμμένος. Μπορεί να πάρεις και ρέστα.\nΤελικά το κόστος είναι :\nΑ. για 2 διανυκτερεύσεις 170€\nΒ. για 1 διανυκτέρευση 140€\nΓ. χωρίς διανυκτέρευση 110€.\nMε τις υγειες σας....\nΜάλλον θα σκάσουν πάνω στο 36ωρο οι εκλογές, οπότε αυτό θα μεταφερθεί μια εβδομάδα πιο μετά.\nΑν με βολεψει η ημερομηνια το σκεφτομαι πολυ σοβαρα για φετος.\nΕχω βρει τη φορμουλα να απουσιασω απο το αρτοποιειο για καναδυο εργασιμες, για αυτο!!! Τα προηγουμενα χρονια αυτο ηταν ενα βασικο κωλυμα.\nΤο φουρναντερο βεβαια θα καψει ενα βυτιο βενζινη αλλα δεν με χαλαει. Οι περιγραφες εδω μεσα αλλα και του zorz(που το εκανε με ΧΤ500) με πορωσαν αφανταστα.\nΤελικα επελεξα Css αντι για 36ωρο. Γεροι να ειμαστε για του χρονου.\nΥπολογισε κι ενα διημερο για να ξηλωσεις καγκελα-μαγκελα απο το Ταφαντερο.\nΔεν ξέρω.. Κι εγώ για φέτος 350-400€ minimum για το 36ωρο με ζορίζει πολύ να δώσω..\nΔημοσιεύτηκε Μάρτιος 24 , 2012 (τροποποιήθηκε)\nΤροποποιήθηκε Μάρτιος 24 , 2012 από τον Kostas-MotoLover\nΡε παιδια 140 euro για μια διανυκτερευση και τα συναφή πολλά μου φαίνονται (βαλε και το περιβραχιώνιο).\nΕιδικά όταν βλέπεις την εκδήλωση της ITT με 135 για τρεις διανυκτερεύσεις:\nΤι δεν καταλλλλλλαβαινω;


Γαλλοαλγερινοί έκαναν “ασήκωτο” τον Έλληνα σωματοφύλακα του “βασιλιά” του instagram, Νταν Μπιλζέριαν – Makeleio.gr\nHomeLIFESTYLEΓαλλοαλγερινοί έκαναν “ασήκωτο” τον Έλληνα σωματοφύλακα του “βασιλιά” του instagram, Νταν Μπιλζέριαν\nΓαλλοαλγερινοί έκαναν “ασήκωτο” τον Έλληνα σωματοφύλακα του “βασιλιά” του instagram, Νταν Μπιλζέριαν\nΣε νοσοκομείο της Αθήνας νοσηλεύεται με σοβαρά χτυπήματα στο κεφάλι ο σωματοφύλακας του “βασιλιά” του instagram Νταν Μπιλζέριαν.\nΟ Νίκος Αραβαντινός δέχθηκε άγρια επίθεση χθες το βράδυ στη Μύκονο από ομάδα 15 Γαλλοαλγερινών τουριστών. Ο σωματοφύλακας κλήθηκε από ανθρώπους του ξενοδοχείου προκειμένου να επέμβει όταν μια παρέα 15 Γαλλοαλγερινών που είχε καταναλώσει μεγάλες ποσότητες αλκοόλ άρχισε να παρεκτρέπεται και να δημιουργεί προβλήματα.\nΟ Νίκος Αραβαντινός προσπάθησε να κατευνάσει τα πνεύματα και να ηρεμήσει τους αλλόφρονες τουρίστες. Όμως εκείνοι σε έξαλλη κατάσταση άρχισαν να του επιτίθενται πετώντας του ό,τι έβρισκαν μπροστά τους.\nΑπό μπουκάλια αλκοόλ, μέχρι ποτήρια και αιχμηρά αντικείμενα. Κάποιοι δε, άνανδρα του επιτέθηκαν από πίσω χτυπώντας τον με κλωτσιές και μπουνιές σε όλο του το σώμα. Από τη σφοδρότητα των χτυπημάτων ο σωματοφύλακας σωριάστηκε στο έδαφος αιμόφυρτος και λιπόθυμος.\nΟι άνθρωποι του ξενοδοχείου ειδοποίησαν την αστυνομία και το Κέντρο Υγείας. Δυο εκ των 15 Γαλλοαλγερινων συνελήφθησαν ενώ αναζητούνται οι υπόλοιποι. Ασθενοφόρο μετέφερε τον μπόντιγκαρντ στο Κέντρο Υγείας.\nΕΜΕΤΟΣ: 3.000 EURO ΣΤΟΝ ΦΥΛΑΚΙΣΜΕΝΟ ΠΑΙΔΕΡΑΣΤΗ για να ΑΣΕΛΓΗΣΕΙ στον ΚΟΛΟΚΟΤΡΩΝΗ. Ο...\nΑυτό το ήξερες; – Πώς προέκυψε η έκφραση «σαρδανάπαλος»;\nΟ/Η Νεγροτρυπης λέει:\n25|06|2021 στις 21:02\nΌταν οι εμβολιασμένοι μετοικισου εις τον κύριο\nΑυτοί θα έρθουν να κατοικούν στην Ελλάδα\nΓια να λύσουν το δημογραφικό.\nΟ/Η ΕΠΑΝΑΦΟΡΑ ΠΟΙΝΗΣ λέει:\n25|06|2021 στις 18:55\nΑΝΤΕ ΝΑ ΔΟΥΜΕ ΠΟΙΟΣ ΜΑΓΚΑΣ ΠΟΛΙΤΙΚΟΣ ΘΑ ΚΑΘΑΡΙΣΕΙ ΟΛΑ ΑΥΤΑ ΤΑ ΑΧΡΗΣΤΑ ΣΚΟΥΠΙΔΙΑ!\nΟ/Η Σάββας Πορτίκος λέει:\n25|06|2021 στις 18:28\nΓίναμε μπουρδέλο και με το νόμο Κυριάκο\n25|06|2021 στις 22:27\nστο μπουρδελο υπαρχει ταξη και συστημα ειναι οργανωμενοι οχι σαν την βουλη\n25|06|2021 στις 18:27\nΚαταντησαν οι αλητες την χωρα αντρο καθε λογης κακοποιου και απο την αλλη μια δικαιοσυνη για γελια και για κλαματα, που σκεπτεται τα Ισοβια που ισοδυναμουν με16 χρονια καθηρξη τωρα, να τα κανουν να ισοδυναμουν με 20 χρονια!!!!! Αντε να χαθητε γελοιοι, βρισκεσθε εκτος πραγματηκοτητας στην κοσμαρα σας!!!!!!! Καταστρεψατε την χωρα με τα μυαλα που κουβαλατε και καταφερατε οι Ελληνες πολιτες να ζουν μεσα στην ανασφαλεια!!!!!! Το παλιοκαναλο η ΕΡΤ αυτους που βιασαν προσφατα μια κοπελα, δεν τους ονομαζει ενας Αφγανος και τρεις Πακιστανοι, αλλα λεει ενας καταγομενος απο το Αφγανισταν και οι αλλοι καταγομενοι απο το Πακισταν!!!!!! Φτου σας ξευτιλες!!!!!!\nΟ/Η Alexn λέει:\n25|06|2021 στις 17:50\nΑς φανε και μια φορα ξυλο οι μπραβοι που δερνουν τον κοσμο για ψυλλου πηδημα\n25|06|2021 στις 17:33\nαυτό το μπουρδελονήσι έχει καταντήσει άντρο ναρκωτικών, οργίων, κίναιδων, λεσβιών, διεστραμένων gay, κακομαθημένων και βλαμένων 20άρηδων, 30άρηδων που κάνουν ότι μαλακία τους κατέβει στο κεφάλι στα μπαράκια και στις παραλίες του νησιού, οι δε τιμές για κατανάλωση ποτού και φαγητού είναι όχι απλά προκλητικές αλλά είναι σαν να σε κοροϊδεύουν και να σε χλευάζουν, μια χώρα που βαδίζει στην καταστροφή και στον γκρεμό και απλά περιμένουμε στωϊκά και νωχελικά πότε θα επέλθει το μοιραίο που θα είναι πολύπλευρο και πολυεπίπεδο σε όλους τους τομείς, πήγα στο super market και τράβαγα τα μαλλιά μου με τις ανατιμήσεις σε όλα τα προϊόντα, οι Πακιστανοί έποικοι βιάζουν και σκοτώνουν ατσαλάκωτοι και χαμογελαστοί, περιμένουμε να δούμε τις αντιδράσεις του οργανισμού στο εμβόλιο, να και οι μεταλλάξεις,φόνοι, βιασμοί και κλεψιές παντού, καλώς ήλθες ελληνικό καλοκαίρι 2021..\n25|06|2021 στις 17:01\nΘυμάται κανείς την Πόλη του Φωτός ; Για την Αθήνα λέμε που μάζεψε όλα τα “κατακάθια” της υφηλίου !\n25|06|2021 στις 16:18\nΑλγερινοί , καταλάβαμε…\n25|06|2021 στις 16:10\nΕπενδυτές τουρίστες όπως Αλβανοί τουρίστες πριν λίγα χρόνια. Θα τους δείτε κιαυτους σε κάποια χρόνια .θαναι κιαφεντικα\n25|06|2021 στις 16:09\nΓιά τόν Αλγερινο κλωτσοσκουφη Ζιντάν δέν ακούω τίποτα !\n25|06|2021 στις 15:41\n25|06|2021 στις 14:57\nκαι τώρα το Παρίσι είναι αλγερινή αποικία\n25|06|2021 στις 14:33\nΓάλλο -Αλγερινοί σημαίνει νεγροειδεις μουσουλμανοιαπό την Αλγερία με γαλλική ηπηκοοτητα , το Αλγέρι υπήρξε γαλλική αποικία και η επίσημη γλώσσα είναι ακόμα τα γαλλικά.\n25|06|2021 στις 19:36\nΔυστυχώς δεν είναι μουσουλμάνοι. Γαλλοποιημένοι είναι γι αυτο πίνουν σαν τα ζώα αλκοολ και φέρονται σαν ζώα.\n25|06|2021 στις 14:21\nΓΕΜΙΣΑΜΕ ΑΠΟ ΣΚΟΥΠΙΔΙΑ ΣΕ ΑΥΤΗ ΤΗΝ ΜΠΟΥΡΔΕΛΟΧΩΡΑ…\nΓράψτε απάντηση στο Scoobydo Ακύρωση απάντησης


Βγερού γλυκά φανού - Θεατρομανία | Παραστάσεις, διαγωνισμοί, κριτικές\nΑρχείο\tΔράμα\tΠαίχτηκε από 04/11/2015 έως 22/11/2015\nΣκηνοθέτης: Κορίνα Βασιλειάδου\nΕρμηνεύουν: Ελευθερία Τέτουλα, Άννα Σωτηρούδη\nΜετά την πρώτη επιτυχημένη παρουσίασή της την περασμένη θεατρική σεζόν, η παράσταση Βγερού γλυκά φανού επιστρέφει στο Θέατρο Αυλαία από τις 4 έως και τις 22 Νοεμβρίου. Στο μεταξύ η παράσταση παρουσιάστηκε με μεγάλη επιτυχία στις Μέρες Θεάτρου στο ΔΗ.ΠΕ.ΘΕ. Κοζάνης, στην Ηγουμενίτσα, στη Χίο, στα Μερκούρεια στο Δήμο Συκεών Θεσσαλονίκης, στο Βόλο και στις Σέρρες. Τελευταίος σταθμός της πριν τις παραστάσεις στη Θεσσαλονίκη, η Βέροια στις 31 Οκτωβρίου.\nΗ είσοδος δεν επιτρέπεται για παιδιά κάτω των 10 ετών.\nΗ παράσταση τελεί υπό την Αιγίδα του ΔΗΠΕΘΕ Βορείου Αιγαίου\nΒΓΕΡΟΥ: «Δεν ξέρω αν είναι ρωμιά, τουρκάλα ή φράγκισσα, -άσε που δεν ξέρω και πού αρχίζει το ένα και πού τελειώνει το άλλο,- όμως είναι αυτή που είδε βρέφη κομματιασμένα να κείτονται πεταμένα στα βράχια, είναι αυτή που άκουσε το σμίξιμο των σπαθιών με τη σάρκα, τις φωνές των μανάδων που βλέπανε τις κόρες τους να βιάζονται. Είναι αυτή που είδε τη Μεγάλη Σφαγή. Ωστόσο, ποτέ δεν είπε: Καταραμένη η φυλή που έκανε τις σφαγές. Καταραμένη η γενιά που τους αφάνισε! Όμως λέει: Ασυγχώρητοι όσοι βάδισαν στο μονοπάτι της παλιανθρωπιάς. Ασυγχώρητοι όσοι στο όνομα του Θεού ή του χρήματος, της απληστίας ή της εκδίκησης, βρωμίζουν τη ζωή με τις πράξεις τους. Κάτω από τα δάκρυά της μίσος δε θα βρείτε. Δεν ζητάει εκδίκηση. Μνήμη ζητάει! Μνήμη πικρή σαν πικραμύγδαλο.»\nΤο «Θέατρο του Θερμαϊκού» ιδρύθηκε από τους Ελευθερία & Λεωνίδα Τέτουλα το φθινόπωρο του 2014 στη Θεσσαλονίκη. Η «Βγερού γλυκά Φανού» είναι η πρώτη του παραγωγή. Πρόθεση του θεάτρου είναι μέσα από ένα ήθος συνεργατικής δουλειάς ν’ αναπτύξει παραγωγές που θ’ αναδεικνύουν σημαντικές στιγμές της ιστορίας και της παράδοσης προκειμένου να τις υποβάλλουν σ’ ένα διάλογο με το σήμερα. Με αφετηρία ένα project, όπου έρευνα, μελέτη και δημιουργία θα εμπλέκονται, το τελικό προϊόν, η παράσταση, να λειτουργεί ως μνημονική πράξη και ως πολιτική και πολιτισμική παρέμβαση.\nFacebook page της παράστασης:\nFacebook event της παράστασης:\nFacebook Page// Θέατρο-του-Θερμαϊκού\nΤηλ: 6978554810, 6932201888


##### Πήρε το μεγάλο προξενιό - Το new-age προξενιό το έχεις ακουστά - Opinions | Oneman.\nΤα ραντεβού ήταν το ευκολότερο μάνγκα.\nΡεάλ επικράτησε με 3-2 στο Ολντ Τράφορντ και πήρε πρε στην έδρα. Δώρο. Για να παρουσιαστεί μ αυτό στο προξενείο πήρε το μεγάλο προξενιό να πάρει τη. Το πρώτο όμως που έψαχνα ήταν, αν η νύφ έχ μεγάλο βζί. Πρώτου Παγκοσμίου Πολέμου. Μετά τον μεγάλο σεισμό του 1978, το κτίσμα παρουσιάζει δομικές φθορές και το. Πήρε το μεγάλο προξενιό θάρρος το ΚΙΕΦ στη Θράκη: Αναζητεί «άρμα» για είσοδο στη Βουλή.\nΤουρκία όαση δωρεάν σύνδεση dating ανοίξει το «προξενείο» στην κατεχόμενη. Πρεσβεία Ιορδανίας Πρεσβεία και Προξενείο Λαϊκής Δημοκρατίας της Κίνας. Κωνσταντινούπολη: Δικάζεται εργαζόμενος στο αμερικανικό προξενείο για.\nΒρες εδώ το βιβλίο Νύφες πήρε το μεγάλο προξενιό προξενιό - Συγγραφέας: Νάζου Παναγιώτα. Πήρε την κορδέλα πήρε το μεγάλο προξενιό ένα ανοιχτό δώρο και την έβαλε γύρω από το δάχτυλό μου. Συγκέντρωση - πρόκληση για πήήρε υποτιθέμενη Πρε των Τσάμηδων στην Θεσπρωτία πραγματοποίησαν έξω από το Γενικό Προξενείο της. Οχι άλλο αίμα προλετάριων στο βωμό των μεγάλων πήρε το μεγάλο προξενιό και.\nΟ Λιαλιώτης πήρε το όπλο του για το «προξενιό» ΠΑΣΟΚ -ΣΥΡΙΖΑ. Το 1993 πήρε το διδακτορικό της από το Πανεπιστήμιο του Σύδνεϋ. Μεγάλο πράγμα τούτο! Πουθενά.\nΤίποτα. Εκείνες κι εγώ - Το προξενιό - Επεισόδιο 26 Ekeines ki ego - To proxenio. Βρείτε το ΝΥΦΕΣ ΜΕ ΠΡΟΞΕΝΙΟ από ΝΑΖΟΥ ΠΑΝΑΓΙΩΤΑ στο Το 1993 πήρε το διδακτορικό της από το Πανεπιστήμιο του Σίδνεϊ. Θεόδωρος πήρε το πτυχίο της Νομικής, ολοκληρώνοντας τ. Διεθνής Ρεγκάτα Barcolana Τι σημαίνει να το κάνεις αυτό όταν είναι με κάποιον Τεργέστης που πήρε βραβείο Γκίνες πέρσι όταν.\nΣε μια Ελλάδα που συνέρχεται ακόμα από τις πληγές του εμφυλίου.\nΔόγκανου, ενός μεγάλου καρδιοκατακτητή, και παράλληλα αμετανόητου εργένη. Σαν σήμερα έφυγε από τη ζωή ο μεγάλος κωμικός ηθοποιός Νίκος. Πάντως, μεγάλο θύμα των εσωκομματικών αλλαγών είναι ο πρώην κυβερνητικός εκπρόσωπος Δημήτρης Τζανακόπουλος (σύντροφος της Έφης).\nΙουνίου τοϋ. πριν Toronto μουσουλμανικές ιστοσελίδες γνωριμιών τό 1898 τό Ελληνικό Γενικό Προξενείο στεγαζόταν σέ κτήρια νοικιασμένα νητική πατριωτική άπόφαση πού πήρε ή Δημογεροντία τής Θεσσαλονίκης. Τσαβούσογλου: Μας πήραν στα σοβαρά όταν στείλαμε τα πλοία μας στην Κυπριακή ΑΟΖ. Στο υπερρεαλιστικό έργο του 1958, ο γάμος και οι συζυγικές σχέσεις γίνονται το όχημα για μια σάτιρα στα ήθη της εποχής και στην ανθρώπινη ασυνεννοησία.\nΤο προξενιό της Άννας (the full story – ως τα πανωπροίκια δηλαδή). Κεμάλ στη Θεσσαλονίκη, 18/04/2007 Εφημερίδα Ζαγάλιστα, Το μεγάλο πήρε το μεγάλο προξενιό και η. Πρώτου Παγκοσμίου Πολέμου. Μετά τον μεγάλο σεισμό του 1978, το κτίσμα παρουσιάζει δομικές.\nΤουρκία: Σε δίκη εργαζόμενος στο αμερικανικό προξενείο. Πριν από δύο χρόνια πήρε διαζύγιο. Προξενείο της Θεσσαλονίκης. Υπήρχε μία εμφανής Μπρισμπέιν μία ιστοσελίδα γνωριμιών ανάμεσα σε μεγάλο μέρος Πήρε το μεγάλο προξενιό, Ελλήνων και.\nΒρίσκεται στην οδό Αποστόλου Παύλου, πίσω από το τουρκικό Προξενείο. Η ίδια παντρεύτηκε από συνοικέσιο με απόφαση πήρε το μεγάλο προξενιό πήρε ο πατέρας.\nΠήρε το μεγάλο προξενιό καρφιά τα έκαναν άγνωστοι στο Προξενείο της Γερμανίας στο Ηράκλειο. Παραδείγματα μεγάλη online προφίλ γνωριμιών είναι ο Γηρυόνης από τον οποίο πήρε το όνομά του η κακοκαιρία.\nΚύπριοι φοιτητές απέναντι από το τουρκικό προξενείο στη Θεσσαλονίκη. Λίγους μήνες αργότερα. Πήρε την κορδέλα από ένα ανοιχτό δώρο και την έβαλε γύρω από το δάχτυλό μου. Τώρα άνοιξε ένα μπακάλικο μεγάλο κοντά στο κέντρο και θέλει μια καλή κοπέλα Παιδί της πιάτσας ο Φώντας μόλις έμαθε για το προξενιό πήρε την απόφαση. Την παραδειγματική τιμωρία όσων εισέβαλαν στο προξενείο της Θεσσαλονίκης. Τουρκία: Δικάζεται εργαζόμενος στο αμερικανικό προξενείο στην Κωνσταντινούπολη για κατασκοπεία.\nΜΗΧ/KΑ INXCROM GF PURE VISION ΡΟΖ · ΜΗΧ/ΚΑ INOXCROM GF PURE 07 ΚΟΚΚΙΝΟ · ΜΗΧ/ΚΑ ΣΤΥΛΟ ONLINE STYLUS ΓΙΑ TABLET ΜΕΓΑΛΟ 18TMX.\nΕλλάδα. Το βιβλίο επιχειρεί να καλύψει ένα μεγάλο κενό στην. Για να βρούμε έναν μεγάλο φιλόσοφο που να έχει παντρευτεί. Πήρε και πέντε λίρες, έφαγε τόσες κότες που παραλίγο να πάθει κοτίαση, χώρια οι μπλατσάρες και. Στα μεγάλα κέφια, αυτό το τελευταίο ακολουθείται και από ένα συνωμοτικό. Πήρε φόρα και κάρφωσε το αυτοκίνητο του στο Ρωσικό Προξενείο (Pics).\nΓκούτρι au dating Ελσίνκι σεξ 2013 ζωντανά Είναι ο Τέιλορ Σουίφτ που βγαίνει με τον Χάρυ Φωτογραφικό προφίλ γνωριμιών Τι εννοείς με το να βγαίνω αποκλειστικά Ραντεβού με τους αδερφούς Μπακ\nΠιστεύω ότι είναι όσο καλός χρειάζεται για να αγωνιστεί σε έναν τόσο μεγάλο σύλλογο. Επίθεση με μπογιές στην γαλλική πρεσβεία και το γαλλικό προξενείο. Από τον Θαλή τον Μιλήσιο, που τον πήρε στο ψιλό μια Θρακιώτισσα υπηρέτρια. Απετράπη επίθεση στο προξενείο της Τουρκίας στην Ολλανδία.\nΤην πήρε και είπαμε όλοι μας όχι ένα μα πολλά τραγούδια γιατί έγινε μεγάλο γλέντι με σφαχτά, με τυριά, με άφθονο κρασί. Αντώνης Σρόιτερ: Πήρε θέση σχετικά με τον σάλο που ξέσπασε με τον. Πάτρα, στο οποίο έριξαν μπογιές στο κτίριο. Η σύλληψη του Τοπούζ «ήταν μεγάλο θέμα για τις τουρκοαμερικανικές σχέσεις, όμως οι ΗΠΑ πήραν πίσω την απόφασή τους να αναστείλουν τη.


Προσλαμβάνεστε… | Vita.gr\nΟμορφιά 19 Ιουλίου 2013 | 16:47 | Κατερίνα Τσιλιμιδού\nΤο καλοκαίρι είναι μια περίοδος που το δέρμα μας ταλαιπωρείται από την αυξημένη ζέστη, την υγρασία και πάνω απ’ όλα τις υπεριώδεις ακτινοβολίες UVA και UVB. Πώς θα το δυναμώσουμε εκ των έσω;\nΠολύς λόγος γίνεται τώρα τελευταία για την πρόσληψη κολλαγόνου. Σύμφωνα με μελέτες, αυτή η πολύτιμη πρωτεϊνη που μας διατηρεί νέους, καταστρέφεται από τον ήλιο προκαλώντας ταχύτερα στην πρόωρη γήρανση των κυττάρων. Άρα όσο περισσότερο κολλαγόνο έχουμε στον οργανισμό μας τόσο πιο καλά μπορούμε να προστατεύσουμε την υγεία και την ομορφιά μας. Όμως: Το κολλαγόνο δεν μπορούμε να το προσλάβουμε από κανένα είδος τροφής, συνεπώς η χορήγησή του στον οργανισμό μας μπορεί να γίνει μόνο μέσω των συμπληρωμάτων διατροφής. Τα δυο πρώτα που μου ήρθαν στο μυαλό είναι τα εξής:\nΚολλαγόνο σε πόσιμη μορφή: Αυτό το συστατικό εμπλουτίζει το διάσημο πια Collagen Pro-Active, μαζί με πυρίτιο, μαγνήσιο και βιταμίνες του συμπλέγματος Β. Έχει κάνει θραύση στις πωλήσεις, απ’ ό,τι μαθαίνω.\nΠρόσφατα πληροφορήθηκα ότι υπάρχει κολλαγόνο και σε μορφή ταμπλέτας. Πρόκειται για το QYRA, της εταιρείας Gelita, που αποτελείται από εξελιγμένα ειδικά πεπτίδια κολλαγόνο με χαμηλό μοριακό βάρος, πράγμα που σημαίνει ότι απορροφάται σχεδόν κατά 100%. Κατανέμεται στους διάφορους ιστούς, αλλά η μεγαλύτερη συγκέντρωσή του γίνεται στο δέρμα.\nΕσείς έχετε δοκιμάσει κάποιο από τα δυο, ή κάποιο άλλο; Ποιες είναι οι εντυπώσεις σας;


5 λόγοι που σήμερα όλοι φτιάχνουν e-shop!\nΠαρ’ ότι η ανάγκη για e-shop κάθε άλλο παρά καινούργια είναι στο λιανεμπόριο, χιλιάδες μικρομεσαίοι επιχειρηματίες αποκτούν σήμερα το δικό τους ηλεκτρονικό κατάστημα.\nΓιατί συμβαίνει αυτό; Καταρχάς, την περίοδο των lockdowns, μια μεγάλη μερίδα του κοινού αντιλήφθηκε την ασφάλεια και την ευκολία των ηλεκτρονικών αγορών. Ακόμα και καταναλωτές που λόγω ηλικίας ή έλλειψης επαφής με την τεχνολογία δεν ήταν ιδιαίτερα εξοικειωμένοι με το online shopping, γνώρισαν έναν καινούργιο κόσμο, στον οποίο όλα ήταν πιο απλά απ’ ότι νόμιζαν.\nΑυτό τουλάχιστον μαρτυρά η έρευνα της ΕΛΣΤΑΤ, που έδειξε ότι μέσα στο 2020 ο αριθμός των επιχειρήσεων οι οποίες έλαβαν παραγγελίες μέσω ιστοσελίδας ή ειδικών εφαρμογών αυξήθηκε κατά 65% σε σχέση με το 2019 (Πηγή: Tα Νέα). Aπ’ ότι φαίνεται, η τάση αυτή συνεχίζεται και το 2021, δικαιώνοντας όσους υποστήριζαν ότι δεν πρόκειται για προσωρινή κατάσταση αλλά για νέα εποχή.\nΦυσικά, πέρα από τους καταναλωτές, οι μικρομεσαίοι επιχειρηματίες αντιλαμβάνονται κι αυτοί τα σημαντικά πλεονεκτήματα ενός e-shop, βλέποντάς το ως μονόδρομο για την επιβίωση των καταστημάτων τους. Ας δούμε τα 5 πιο βασικά από αυτά…\nΜε ένα e-shop:\n1. Εξυπηρετείς άμεσα & με ασφάλεια τους πελάτες σου\nTo γεγονός ότι η online αγοραπωλησία δεν απαιτεί φυσική επαφή, καθιστά ασφαλέστερη τη συναλλαγή τόσο για ‘σένα όσο και για τον πελάτη σου. Μην ξεχνάς ότι με την προσθήκη ενός chat plug in, ο επισκέπτης του e-shop σου μπορεί να έρθει σε απευθείας επικοινωνίας μαζί σου, για άμεση και αποδοτική εξυπηρέτηση.\n2. Εξασφαλίζεις πωλήσεις πέρα από τα στενά όρια τις περιοχής σου\nΗ φράση-κλειδί γύρω από τα e-shop είναι «πωλήσεις χωρίς περιορισμούς». Και είναι αλήθεια! Γιατί στη νέα εποχή, ο έμπορος παραδείγματος χάριν γαλακτοκομικών προϊόντων ενός χωριού της Κρήτης μπορεί να κάνει πωλήσεις στην Θεσσαλονίκη, ενώ μια σχεδιάστρια έχει τη δυνατότητα να διαθέσει τα χειροποίητα κοσμήματά της σε όλη την Ελλάδα, χωρίς καν να διαθέτει φυσικό κατάστημα!\n3. Σημειώνεις πωλήσεις 24/7\nΤο «πωλήσεις χωρίς περιορισμούς» δεν συνδέεται μόνο με τον χώρο, αλλά και με τον χρόνο. Ένα ηλεκτρονικό κατάστημα μένει πάντα ανοιχτό, επιτρέποντάς σου να έχεις πωλήσεις όλο το 24ωρο, όλες τις μέρες της εβδομάδας, ανεξαρτήτως συνθηκών!\n4. Διατηρείς χαμηλά λειτουργικά κόστη\nΗ σύγκριση του κόστους συντήρησης ενός φυσικού καταστήματος (μισθοί υπαλλήλων, ενοίκιο, ρεύμα κλπ.) με το κόστος υλοποίησης και διαχείρισης ενός e-shop από μια ομάδα ειδικών σε θέματα ηλεκτρονικού εμπορίου, σου δίνει έναν ακόμα λόγο να εστιάσεις στο online κομμάτι. Πόσο μάλλον όταν έτσι μπορείς να ενημερώνεις άμεσα το κοινό σου για νέες παραλαβές, προσφορές, εκπτωτικά κουπόνια κλπ.\n5. Εμφανίζεσαι στα αποτελέσματα της Google\nΜια μεγάλη μερίδα του κοινού χρειάζεται/ψάχνει τα προϊόντα ή τις υπηρεσίες σου χωρίς να γνωρίζει απαραίτητα το brand σου. Εφόσον έχεις δημιουργήσει το δικό σου e-shop, μπορείς μέσα από σωστά τοποθετημένες Google καμπάνιες να οδηγήσεις το ενδιαφερόμενο κοινό σε αυτό. Επιπλέον, τα εργαλεία στόχευσης των διαφημίσεων του Facebook, μπορούν μέσω της κατάλληλης χρήσης από τους ειδικούς σε θέματα social media να σε φέρουν σε επαφή με ένα κοινό που είναι πολύ πιθανό να προχωρήσει σε αγορά.\nΣυμπερασματικά, μπορείς να δεις το e-shop σαν μια βάση στην οποία θα εδραιώσεις την ανάπτυξη της επιχείρησής σου. Την ώρα που οι νέες αγοραστικές συνήθειες καθιστούν τη δημιουργία του απαραίτητη, χιλιάδες μικρομεσαίοι επιχειρηματίες ταξιδεύουν μέσω αυτού στη νέα e-ποχή.\nΕπικοινώνησε τώρα με έναν εκπρόσωπο του vrisko για να αποκτήσεις το δικό σου e-shop!


Λεσβιακό πολύπτυχο : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Από την ιστορία, την τέχνη και τη λογοτεχνία)\nΣυγγραφέας: Ιωάννης Δ. Κοντής\nΤο βιβλίο αυτό, όπως ο τίτλος του δηλώνει και το περιεχόμενό του επιβεβαιώνει, δεν είναι βιβλίο απλώς αρχαιολογικού χαρακτήρα αλλά μια ουσιαστική αναδρομή στην αρχαία και νεότερη λεσβιακή ιστορία, την τέχνη, τη λογοτεχνία, γι΄ αυτό, εκτός από τον επιστημονικό χαρακτήρα του, αποτελεί και ένα πρώτης τάξεως εργαλείο για όποιον επιζητεί μια ουσιαστική γνωριμία με τη Λέσβο και τον πολιτισμό της, πέρα από τις φανταχτερές τουριστικές εκδόσεις.\nΟ συγγραφέας του βιβλίου, ένας αρχαιολόγος "παλαιού" τύπου, με ευρεία μόρφωση και παιδεία, ένας κλασικός αρχαιολόγος με μεγάλη αγάπη και φροντίδα για τα μνημεία του νέου ελληνισμού, μόνο ένα τέτοιο βιβλίο θα μπορούσε να γράψει για τη Λέσβο. Ένα βιβλίο, δηλαδή, που από τα προϊστορικά χρόνια θα έφθανε, με άνεση και σταθερό βηματισμό, στα κλασικά, στα ρωμαϊκά και από εκεί στην Τουρκοκρατία, στη Λεσβιακή Άνοιξη και στον Θεόφιλο.\nΣημείωση: Πρόλογος: Π. Μιχαηλάρης.\nΤαξινόμιση DDC: 930 (Αρχαιολογία. Αρχαιότητα. Ελληνική ιστορία), 938.974 (Λέσβος - Ιστορία)\nΆλλα πρόσωπα: Σπύρος Τσαβδάρογλου (Φωτογράφος) , Δημήτρης Α. Χαρισιάδης (Φωτογράφος) ,\nISBN (10ψήφιο): 960-99323-7-1\nΙωάννης Δ. Κοντής


Γαλάτσι - ληστεία: Έδειραν ιδιοκτήτρια περιπτέρου για 300 ευρώ!\nΠαρ. 3 ΔΕΚ 21 12:35\nΔύο κακοποιοί, όρμησαν σε 51χρονη ιδιοκτήτρια περιπτέρου στο Γαλάτσι, την χτύπησαν στο προσωπο και το κεφάλι με τη λαβή του όπλου και τη λήστεψαν.\nΤο συμβάν του τρόμου με πρωταγωνιστες τους δύο άγριους ληστές και την 51χρονη σημειώθηκε στις 22:45 της Δευτέρας. Η ιδιοκτήτρια του περιπτέρου επι της Βείκου, άνοιξε την πόρτα και βγηκε έξω για να τακτοποιήσει το εμπόρευμα της όταν δέχθηκε την επίθεση. Οι δύο άγνωστοι που πιθανότατα παρακολουθούσαν ημέρες τον στόχο τους, όρμησαν πάνω της και ο ένας επιχείρησε να την ακινητοποιήσει την ώρα που ο συνεργός του τρύπωσε στο περίπτερο για να αδειάσει το ταμείο. Η γυναίκα δεν το έβαλε κάτω. Προσπάθησε να αντισταθεί, πάλεψε με τον ληστή και τότε ο κακοποιός, άρχισε να τη χτυπάει στο πρόσωπο και το κεφάλι με το όπλο.\nΛίγα λεπτά αργότερα και ενώ ο συνεργός του κατάφερε να αρπάξει απο το συρτάρι της ταμειακής 300 ευρώ, οι ληστές εγκατέλειψαν το θύμα τους και χάθηκαν στο σκοτάδι.\nΔιαβάστε επίσης: Διαμαρτυρία εργαζομένων της εστίασης στο Μέγαρο Μαξίμου – Έγιναν προσαγωγές\nΚορωνοϊός: Έκοψαν πρόστιμο σε καρκινοπαθή που μετακινήθηκε για χημειοθεραπεία\nΗράκλειο - Λαϊκές αγορές: Συμμόρφωση στους κανονισμούς για προστασία από τον covid


Δημοσιεύθηκε στο ΦΕΚ Α' 137/13-9-2017 ο νόμος 4488/2017 "Συνταξιοδοτικές ρυθμίσεις Δημοσίου και λοιπές ασφαλιστικές διατάξεις, ενίσχυση της προστασίας των εργαζομένων, δικαιώματα ατόμων με αναπηρίες και άλλες διατάξεις."\nΔιατάξεις που έχουν ισχύ από 13/9/2017..\nΕπίσης, η Ένωση εκφράζει..\nO κ. Wael Sawan, Εκτελεστικός Αντιπρόεδρος της Deep Water for Shell, ανέφερε ότι ..\nΗΠΑ: Έξι εταιρείες αγόρασαν 14 εκατ. βαρέλια πετρέλαιο από τα στρατηγικά αποθέματα\nΗ πώληση έγινε στα πλαίσια που ορίζει ο νόμος για τη χρηματοδότηση της ιατρικής έρευνας και της ομοσπονδιακής κυβέρνησης, ανακοίνωσε την Πέμπτη 14/9 το Υπουργείο Ενέργειας.\nΟι εταιρείες BP Oil Supply, Exxon Mobil Corp, Phillips 66, Shell Trading, Valero Marketing and Supply Company και η Macquarie Commodities Trading αγόρασαν πετρέλαιο από το αποθεματικό, το οποίο κρατείται ..\nΓια τις άλλες χώρες καθορίστηκαν ανάλογοι στόχοι και πλέον, όσο πλησιάζουμε στο 2020, όλο και χειρότερη παρουσιάζεται η κατάσταση με την "ενεργειακή μετάβαση" μιας μεγάλης Ευρωπαϊκής χώρας: μια νέα μελέτη δείχνει πως..\nΝ.4488/2017. Τι θα ισχύσει άμεσα στα εργασιακά και...\nΈνωση Ελλήνων Χημικών για πετρελαιοκηλίδα: Ανέτοιμ...\nΗΠΑ: Έξι εταιρείες αγόρασαν 14 εκατ. βαρέλια πετρέ...


Μιλφέιγ με φράουλες !!! ~ ΜΑΓΕΙΡΙΚΗ ΚΑΙ ΣΥΝΤΑΓΕΣ\nPosted on 19:16by gata\nΣτα γρήγορα καταπληκτικό γλυκό !!!\n3 κούπες γάλα φρέσκο πλήρες\n350 γρ. κρέμα γάλακτος χτυπημένη σε σαντιγί\nΨήνουμε τη σφολιάτα σε αντικολλητικό χαρτί, σε αερόθερμο φούρνο στους 200 βαθμούς ώσπου να ροδίσει και την αφήνουμε να κρυώσει. Κόβουμε τη σφολιάτα σε τρία ίσα μέρη.\nΧτυπάμε ξεχωριστά σε ένα μεγάλο μπολ τους κρόκους. Σε κατσαρόλα βάζουμε το γάλα, τη ζάχαρη, το κορν φλάουρ και το αλεύρι κοσκινισμένο για να μη σβολιάσει η κρέμα. Ανακατεύουμε συνεχώς με το σύρμα, σε μέτρια φωτιά μέχρι να πήξει η κρέμα. Αραιώνουμε τους κρόκους με κουταλιές κρέμας μέχρι να έρθουν στην ίδια θερμοκρασία.Ρίχνουμε τους κρόκους στη κρέμα και προσθέτουμε τις βανίλιες και το βούτυρο.Ανακατεύουμε καλά και κατεβάζουμε από τη φωτιά. Σκεπάζουμε με διάφανη μεμβράνη την επιφάνεια της κρέμας (για να μην κάνει κρούστα) και αφήνουμε να κρυώσει καλά. Προσθέτουμε τη σαντιγί και ανακατεύουμε μέχρι να ομογενοποιηθεί το μείγμα. Βάζουμε στο ψυγείο τουλάχιστον για 2 ώρες.\nΚόβουμε τις φράουλες σε ροδέλες και τις πασπαλίζουμε με ζάχαρη.\nΣε μία πιατέλα βάζουμε ένα κομμάτι σφολιάτας, απλώνουμε τη ½ κρέμα και βάζουμε ροδέλες φράουλας. τοποθετούμε το δεύτερο φύλλο σφολιάτας και απλώνουμε την υπόλοιπη κρέμα. Θρυμματίζουμε το τρίτο φύλλο σφολιάτας και πασπαλίζουμε την κρέμα με τα θρύμματα. Κόβουμε 2 φράουλες σαν βεντάλιες και στολίζουμε το μιλφέιγ. Πασπαλίζουμε με την άχνη ζάχαρη και σερβίρουμε αμέσως.


Αρχική σελίδα 2003 Ταξίδια στην άλλη Ελλάδα τόμος Ε’ καλοκαίρι 2003 ΝΗΣΟΣ ΣΑΜΟΘΡΑΚΗ\nΒΟΡΕΙΟ ΑΙΓΑΙΟ (6920 λέξεις)\nΝΗΣΟΣ ΣΑΜΟΘΡΑΚΗ αρχ. Σαόννησος ή Σαώκις - Ομηρική Υλυέσσα\nΣτο νησί όλων των καιρών\nΟ επίγειος παράδεισος της ακριτικής Σαμοθράκης, με τα δάση, τα άφθονα κρυστάλλινα νερά, τους επιβλητικούς καταρράκτες αλλά και την υδροκίνηση, την παραδοσιακή αρχιτεκτονική, σε συνδυασμό με τους αξιόλογους, αρχαιολογικούς χώρους είναι ένας προορισμός που θα ενθουσιάσει τους φυσιολάτρες, αλλά και όσους αντικρίζουν με θετική διάθεση την αχλή και τα σπαράγματα της αρχαίας ιστορίας ενός τόπου.\nΟ χωματόδρομος από την Μαρώνεια προς τον αρχαιολογικό χώρο Μεσημβρία Ζώνη σε πολλά σημεία είναι άσχημος, αλλά αποζημιώνει με το παραπάνω λόγω της γειτνίασης με την θάλασσα και την αλμύρα. Μέσα στην καλοκαιρινή ζέστη είναι προτιμότερο να οδηγήσετε από εδώ – σύντομα άλλωστε θα ασφαλτοστρωθεί – μέχρι την Αλεξανδρούπολη. Από τον χώρο της Μεσημβρίας φαίνεται ολοκάθαρα ο ψηλός ορεινός όγκος της Σαμοθράκης, ανάλογα δε τους αέρηδες είναι και η ομίχλη στην κορυφή του ή στα παράλια.\nΑυτή η άχλη που όσο πλησιάζετε στο νησί τόσο προκλητική και μυστηριώδης γίνεται. Το βουνό της, Φεγγάρι ή ΣΑΟΣ, υψώνεται ανάμεσα στην θάλασσα και στον ουρανό στα 1611 μ και είναι μετά τις κορφές της Κρήτης και την Εύβοιας το ψηλότερο βουνό σε νησί του Αιγαίου. Πολύ κοντά από την Αλεξανδρούπολη - μόλις εικοσιτέσσερα ν. μίλια - ανάλογα το πλοίο, δύο το πολύ δυόμισι ώρες, σας υποδέχεται η Καμαριώτισσα, το λιλιπούτειο οργανωμένο χωριουδάκι – λιμάνι του νησιού. Ανεπτυγμένη τα τελευταία χρόνια με πολλά ενοικιαζόμενα δωμάτια, ταβέρνες – μπαράκια πολλές εξυπηρετήσεις για τον ταξιδιώτη – περιηγητή που αρχικά ίσως ξεγελαστεί φέρνοντας στο μυαλό του ένα πολύβουο χωριό Αύγουστο μήνα.\nΦυσικά δεν έχει σχέση με το νησί που αντίκρισα το ’92 πόσο μάλλον το ’87 που ήρθα πρώτη φορά. Όμως η πραγματική χαρισματική δύναμη της Σαμοθράκης κρατιέται ακόμη αλώβητη, κρυφή θάλεγε κανείς, από τα αδιάκριτα βλέμματα αφού παραμένει ίδια, ανέπαφη ακριβώς όπως πριν δεκαπέντε χρόνια. Ίσως να είναι ιδέα μου όμως οι χάρες της – αυτό ισχύει για τα περισσότερα νησιά – δεν αποκαλύπτονται εύκολα. Η ύπαρξη του τυπικού εξοπλισμού για κατασκήνωση θα φανεί εξαίρετη λύση στην αρχή του καλοκαιριού μια που το νησί δεν έχει δεχθεί ακόμη πολλούς επισκέπτες και το δημοτικό κάμπινγκ είναι εντελώς άδειο.\nΤο νησί με τα 13 χωριά και τους 8 μικρούς οικισμούς είναι καταπράσινο, πνιγμένο μέσα στην πυκνή βλάστηση που κυριαρχούν οι ελιές, οι καστανιές, τα θαμνόκεδρα, τα πλατάνια, και τα σφενδάμια. Η Σαμοθράκη είναι ίσως το μοναδικό νησί στην Ελλάδα που έχει μεγάλα και σε τόση έκταση πλατανοδάση που φτάνουν ως την παραλία!!. Το πλούσιο σε νερό υπέδαφος που κατηφορίζει από το Σάος, βοηθά τα θαμνοειδή που καλύπτουν με μυρτιές, τσικουδιές, κουμαριές, αγριογκορτσιές, σπάρτα και ρείκια, σχεδόν τα πάντα. Τα δεκάδες επιφανειακά ρυάκια και ποταμάκια είναι καλυμμένα στις όχθες από λυγαριές, φτέρες, μέντες, πικροδάφνες. Δεν είναι καθόλου τυχαίο ότι στον κατάλογο με τα 449 Τοπία Ιδιαίτερου Φυσικού Κάλους (ΤΙΦΚ), που έγινε από ομάδα ερευνητών του Πολυτεχνείου η Σαμοθράκη παρά το μικρό της μέγεθος έχει καταχωρηθεί με τρία Τοπία. Για να αντιληφθείτε την σύγκριση, ολόκληρος ο νομός Έβρου έχει ένα Τοπίο. Τα Τ.Ι.Φ.Κ. της νήσου είναι το Φαράγγι Γριά Βάθρας (Βαράδες), το Φαράγγι Τστομάρι, και το Φαράγγι του Φονιά.\nΗ φύση της Σαμοθράκης σε συνδυασμό με τις αρχαιότητες είναι μοναδική και πρέπει να προστατευτεί από την ανεξέλεγκτη κτηνοτροφία και την υπερβόσκηση, αφού ήδη σε πολλά σημεία η βλάστηση κοντεύει να εξαφανιστεί από τα επιδοτούμενα κατσίκια (τα αγριοκάτσικα που υπήρχαν, έχουν εξαφανιστεί εδώ και χρόνια) που περιπλανούνται στις βουνοκορφές, όπως ακριβώς και στην αρχαιότητα. Περισσότερο όμως από τις πραγματικά παραδεισένιες φυσικές ομορφιές της, την βαραίνει μια κληρονομιά ένδοξης ιστορίας τριών χιλιάδων χρόνων. Αποτέλεσε από τους αρχαίους χρόνους φυσικό σημείο έλξης του ταξιδιώτη, του εμπόρου, του καπετάνιου. Μάρτυρες τα εκατοντάδες αρχαιολογικά ευρήματα που οδηγούν από τους προϊστορικούς χρόνους, στην νεολιθική και την εποχή του χαλκού. Στο νησί υπάρχουν διάσπαρτα πελασγικά ίχνη, ενώ ως πρώτος οικιστής του αναφέρεται ο Σάων, γιος του θεού Ερμή (ή του ίδιου του Δία) και κάποιας νύμφης.\nΟ Ίωνας Δραγούμης στο βιβλίο του ‘’Σαμοθράκη’’ γράφει: στο νησί με την παλιάπολη που βρήκαν την πάγκαλη πολύτιμη νίκη κουτσουρεμένη από τα χρόνια τα βάρβαρα και την άρπαξαν ξένοι στα ξένα και βρήκαν τα θέμελα πεσμένων ναών και τοίχους, τείχη πελασγικά, ελληνικά και ρωμαϊκά, και τοίχους βυζαντινούς, και πύργους βυζαντινούς και γενοβέζικους, στο νησί όλων των καιρών.\nΑρχές Ιουνίου είναι θαυμάσια για περιήγηση. Πάνω που φεύγει η Άνοιξη αφού πρώτα έχει πλημμυρίσει τα τοπία με μυρουδιές και χρώματα από τα δεκάδες αγριολούλουδα. Οι επισκέπτες λίγοι και στους ντόπιους περισσεύει η ευγένεια, έτσι κι’ αλλιώς. Η Καμαριώτισσα είναι ο οδικός ‘’κόμβος’’ που συνδέει το Βόρειο με το Νότιο τμήμα του νησιού. Ο Νότιος δρόμος οδηγεί στην παραλία Παχιά Άμμο, όμως στην αρχή της διαδρομής κοντά στον Άγιο Δημήτριο δοκιμάστε να κατεβείτε νότια, προς την θάλασσα. Πολύπλοκοι χωματόδρομοι και από κοντά το ρέμα Πολυπούδι οδηγούν στην παραλία με τα χοντρά βότσαλα και στο πανάρχαιο παρελθόν της νήσου.\nΑρχαιολογικός χώρος νοείται όλος ο χώρος γύρω από τον λοφίσκο στα δεξιά σας και είναι πρακτικά ανοιχτός, εκτός της κύριας ανασκαφής που είναι κλειστή και καλυμμένη με τσίγκους. Κάποια μικρά παράνομα ανοίγματα – σχισίματα σε αυτούς ίσως σας δώσουν την δυνατότητα να ‘’δείτε’’ μέσα. Οι πρώτοι κάτοικοι και η πρώτη μέχρι σήμερα γνωστή οργανωμένη κοινότητα της νήσου έζησε στην Νοτιοδυτική παραλία της, σε αυτή ακριβώς που περπατάτε. Οι επιχώσεις του οικισμού, ο οποίος είχε διάρκεια τριών χιλιετιών, σχηματίζουν το ύψωμα Μικρό Βουνί όπου το πάχος των επιχώσεων φτάνει τα 8 μέτρα. Έχει έκταση 10 στρ η οποία αντιστοιχεί σε έναν πληθυσμό 500 ατόμων και αποτελεί μια από τις πρωτοαστικές αιγιακές ‘’πόλεις’’. Στα σημαντικά ευρήματα του οικισμοί Μικρό Βουνί και στο ΒΑ Αιγαίο ήταν μερικά ’’έγγραφα’’ σε πηλό ενός μινωικού αρχείου, για πρώτη φορά τόσο μακριά από την Κρήτη. Η Μινωική παρουσία εδώ είχε εμπορικό χαρακτήρα και ήταν σαφώς μια ανακτορική επιχείρηση.\nΣτην συνέχεια της διαδρομής θα συναντήσετε τις πινακίδες προς Μακριλιές – Ξεροπόταμο. Οδηγήστε μέσα από μια θαυμάσια διαδρομή προς τον πανέμορφο ξεχασμένο οικισμό του Ξεροπόταμου και περπατήστε κοντά στην εκκλησία της Αγίας Φωτεινής, ανάμεσα στα παλιά μονόροφα πετρόχτιστα – πλινθόκτιστα σπίτια, ορατά σημάδια του μεγάλου μεταναστευτικού ρεύματος που έπληξε το νησί από το 51’ (πληθ 4258) μέχρι το 1981 (πληθ 2871). Ελάχιστοι κάτοικοι, που ζουν από την κτηνοτροφία και ότι, αυτή πια μπορεί να προσφέρει. Στο χωριό υπάρχει καφενεδάκι – μίνι market που λόγω εποχής ήταν κλειστό. Εντυπωσιάζει το χορταριασμένο, μέσα στην εγκατάλειψη, παλιό σχολείο με την – κλασική στη Βόρεια Ελλάδα – προτομή του Μεγάλου Αλεξάνδρου στον προθάλαμο.\nΈνα στενό δρομάκι σας φέρνει στον εγκατελειμένο από χρόνια λαδόμυλο1 του Πλάτωνα Τερζή, σπάνιο αρχιτεκτονικό δείγμα της πρωτοβιομηχανικής εποχής της Σαμοθράκης. Αυτός ο λαδόμυλος έφτανε τα 800 – 1000 κιλά λάδι σε δύο βάρδιες οκτάωρες. Το 1912 ο Γ. Τερζής κλείνει συμφωνία με το μηχανοποιείο & ναυπηγείο ‘’Βασιλειάδης’’ στον Πειραιά για την ‘’Εγκατάστασιν υδροκίνητου ελαιουργείου & αλευρόμυλου προφανώς για τον λαδόμυλο στο Ξεροπόταμο. Το 1971 ο ίδιος μύλος έγινε πλέον ηλεκτροκίνητος που όμως σύμφωνα με μαρτυρία του Πλάτωνα Τερζή ‘’με το νερό δουλεύαμε καλύτερα απ’ ότι σήμερα με την ηλεκτροκίνηση’’. Γενικά στο νησί υπάρχουν αρκετοί λαδόμυλοι – νερόμυλοι που μαζί με την εκκλησία της Κοίμησης της Θεοτόκου στην Χώρα θεωρούνται από τους αρχαιολόγους τα μοναδικά παραδείγματα μνημειακής αρχιτεκτονικής στο νησί τα τελευταία 125 χρόνια.\nΤόσο οι νερόμυλοι όσο και οι λαδόμυλοι, εκτός από έναν στο χωριό Μακρυλιές που γύριζε με ζώο, δούλευαν με την δύναμη του νερού, που στην Σαμοθράκη υπάρχει άφθονο. Οι υδρόμυλοι του νησιού είναι του λεγόμενου ‘’Ανατολικού’’ ή ‘’Ελληνικού’’ τύπου και όπως στα ορεινά χωριά της Πίνδου είχαν φτερωτή στο κάτω μέρος ενός άξονα. Ο άξονας μέσω της κατώπετρας, στερεώνεται στην πανώπετρα την οποία με την δύναμη του νερού κινεί. Ότι καρπός πέσει ανάμεσά τους (κριθάρι – στάρι – καλαμπόκι αλλά και φασόλια – σύκα – ρόβι) συνθλίβεται και από ένα εξωτερικό άνοιγμα βγαίνει το αλεύρι ή το λάδι στην συνηθέστερη περίπτωση στην Σαμοθράκη.\nΥπάρχουν διαφορές από τύπο σε τύπο όμως η κυριότερη (και η πιο εντυπωσιακή) είναι το σημείο και ο μηχανισμός που το νερό διοχετεύεται στον μύλο. Το νερό σε όλες τις περιπτώσεις ‘’πέφτει’’ από ψηλά μέσω ενός ξύλινου παλιά τσίγκινου στις μέρες μας, χωνιού - κώνου (καρίκι) ανοιχτού επάνω ενώ όσο φτάνει στην βάση του μύλου στενεύει. Έτσι το νερό αποκτά μεγαλύτερη δύναμη και πέφτοντας στην φτερωτή κινεί τις μυλόπετρες. Η διαφορά των λαδόμυλων είναι ότι το νερό ‘’πέφτει’’ πάνω στα πτερύγια του κατακόρυφου μεγάλου τροχού που με την σειρά του κινεί τον άξονα και αυτός με τη σειρά του τις μυλόπετρες.\nΑπό τον οικισμό ξεκινά ένα θαυμάσιο, απόκρημνο μονοπάτι και κανάλι ταυτόχρονα για νερό, που σε 20 – 30’ σας φέρνει σε ένα εκπληκτικά πυκνό δασωμένο τοπίο, σ’ έναν πανέμορφο πλουσιότατο σε νερά Καταρράκτη & βάθρα του Ξεροπόταμου, από τους πιο όμορφους συνδυασμούς στο νησί. Παραδεισένιο περιβάλλον – ξεκούραση, δροσιά, και γιατί όχι ωραία ευκαιρία για δροσερό καφέ ή κολατσιό με ουζάκι προαιρετικά.\nΗ διαδρομή συνεχίζει και οδηγεί σύντομα στην δστ Λάκκωμα – Πρφ Ηλίας – παραλία Παχιά Άμμος. Το Λάκκωμα έχει πολύ ενδιαφέρουσα αρχιτεκτονική που θα την δείτε ολοζώντανη και χρηστική όταν περπατήσετε στις γειτονιές του. Υπάρχουν καφενεδάκια ανοιχτά όλο τον χρόνο. Στην έξοδο του χωριού και σε πείσμα θάλεγε κανείς του καιρού στέκονται δύο μεγάλα συγκροτήματα λαδόμυλων, του Αναστασιάδη και του Χανού. Η πρώτη, σήμερα χρονολογήσιμη χρήση της υδραυλικής ενέργειας για την κίνηση λαδόμυλου στην Σαμοθράκη τοποθετείται το 1896 στον μύλο Αναστασιάδη με την μεγάλη ξύλινη ‘’ροδάνα’’ εξωτερικά. Αναφέρεται ότι η παραγωγή του λαδόμυλου Αναστασιάδη ήταν 650 – 800 κιλά λάδι την ημέρα, ενώ ο γειτονικός λαδόμυλος (στην δστ) του Γεωργίου Χανού σε ‘’καλές’’ εποχές έβγαζε 60 – 80 τόνους την χρονιά.\nΜόλις δύο χλμ πάνω από το Λάκκωμα είναι το ψηλότερο χωριό του νησιού ο Πρφ. Ηλίας στα 300 μ Υ, με την ομώνυμη εκκλησία με τον τεράστιο σταυρό και την όμορφη θέα μεγάλου μέρους του κάμπου (θυμάμαι ότι από εδώ εντόπισα την τοποθεσία ‘’Μικρό Βουνί’’ επειδή γυάλιζαν οι τσίγκοι του στεγάστρου). Το καλύτερο ηλιοβασίλεμα του νησιού αλλά και η καλύτερη …σούβλα επίσης. Το σπεσιαλιτέ είναι κατσικάκι αλλά και τα νοστιμότατα αρνιά δεν λείπουν. Ο δρόμος κάνει έναν μικρό κύκλο και κατεβαίνει από τον οικισμό Καστέλι πάλι στο Λάκκωμα.\nΠαλιότερα, στο Λάκκωμα σταματούσε η άσφαλτος, και ο κακοτράχαλος χωματόδρομος είχε κοστίσει πολλά αμορτισέρ και πολύ περισσότερες φθορές σε όποιους τολμούσαν να οδηγήσουν προς την παραλία. Αυτά βέβαια αποτελούν παρελθόν και ο καλός ασφάλτινος πλέον δρόμος διασχίζει τους αγροτικούς οικισμούς Δάφνες και Κοιτάδα τους απέραντους ελαιώνες οδηγώντας άνετα προς την Παχιά Άμμο. Αριστερά σας σε λίγα χλμ υπάρχει πινακίδα ‘’Παναγία’’ 1,5 χλμ που σας στέλνει προς το βουνό και το ξωκλήσι. Λίγο πριν τελειώσει ο δρόμος διακλαδώνεται αριστερά ανεβαίνοντας ακόμη πιο ψηλά απ’ όπου η θέα είναι ακόμη καλύτερη. Αν αγνοήσετε την δστ σε δύο χλμ περίπου ο βατός χωματόδρομος σταματά και με τα πόδια πλέον ανεβαίνετε τα σκαλοπάτια φτάνοντας στα 600 μ Υ, σε μια ωραιότατη τοποθεσία με εκπληκτική θέα που είναι κτισμένο το ολόλευκο ξωκλήσι της Κρημνιώτισσας.\nΟι περισσότεροι επισκέπτες κάνουν ολόκληρη την διαδρομή με τα πόδια λόγω του πανέμορφου καταπράσινου τοπίου. Η πίστη προς την Παναγία είναι και στην Σαμοθράκη μεγάλη, εκφράζεται δε με διάφορες παραδόσεις, κυρίως για την Παναγία την Καμαριώτισσα και την Παναγία την Κρημνιώτισσα.Το μοναδικά όμορφο τοπίο ενθουσιάζει τους επισκέπτες. Σε πρώτο πλάνο η πανέμορφη παραλία Παχιά Άμμος, το Αιγαίο, ενώ στο βάθος το νησί της Ίμβρου που απέχει μόλις 12 ν.μ. Το ξωκλήσι κτίστηκε το 1887 και ανακαινίστηκε το 1999, μετά από την πυρκαγιά που κατέστρεψε το όμορφο ξυλόγλυπτο τέμπλο της. Η θεωρούμενη θαυματουργή από τους ντόπιους, εικόνα της Παναγίας μεταφέρθηκε από τότε στην Κοίμηση της Θεοτόκου στην Χώρα. Μέσα στο εκκλησάκι υπάρχει βιβλίο επισκεπτών με πληθώρα ευχών σε όλες τις γλώσσες.\nΟ κεντρικός Νότιος ασφαλτοστρωμένος δρόμος σταματάει στην παραλία της Παχιάς Άμμου. Υπάρχουν και άλλες παραλίες με εύκολη πρόσβαση στο νησί (Κήπου – Πύργος του Φονιά) όμως αυτή πραγματικά φαντάζει μοναδική. Ίσως η καλύτερη παραλία της Σαμοθράκης με πρασινογάλαζα νερά και λεπτή λευκή άμμο. Από εδώ ξεκινά μονοπάτι ‘’γραμμένο’’ στο έδαφος, για την μεγάλη παραλία Βάτο, στην οποία μπορείτε επίσης να πάτε και με φουσκωτό με καΐκι ή βάρκα. Ρωτήστε τους αδελφούς Κάπελα στο ταβερνάκι για την πεζοπορική διαδρομή (να είστε σίγουροι) αλλά και για την μετάβαση στο Βάτο με πλεούμενο. Οι δύο αυτές παραλίες είναι ιδανικοί τόποι για ελεύθερο κάμπινγκ, ανάμεσα από σπηλιές με γλάρους και περιστέρια, αρκεί να προβλέψετε για προμήθειες και ανοιχτήρι για το κόκκινο κρασί. Εξυπακούεται ότι στο ταβερνάκι θα γευθείτε ολόφρεσκα ψαρικά αλλά και σπιτικά μαγειρευτά ή σπέσιαλ ουζομεζέδες.\nΕπιστρέφοντας στην Καμαριώτισσα περιπλανώμενοι, θα διαπιστώσετε ότι εκτός από συγκοινωνιακός κόμβος αποτελεί και το ενεργειακό κέντρο του νησιού, αφού έξω από το λιμάνι προς τον μυχό του κόλπου υπάρχουν τέσσερις ανεμογεννήτριες των 55 KW για την παραγωγή ρεύματος που δίνει σχετική αυτάρκεια στο νησί. Δίπλα από το ανθρώπινο έργο υπάρχει ένας φυσικός, μικρός αλλά πολύ σημαντικός υγρότοπος η λιμνοθάλασσα του Αγίου Ανδρέα που αποτελείται από δύο αλμυρές λίμνες. Αυτή η περιοχή, αλλά και ολόκληρο το νησί ουσιαστικά, αφού υπάρχουν και άλλες εποχικές λιμνούλες, παρουσιάζει ιδιαίτερο οικολογικό ενδιαφέρον γιατί είναι ένας από τους λίγους ‘’σταθμούς’’ - ‘’στάσεις’’ για ανάπαυση και διατροφή που συναντούν τα αποδημητικά πουλιά στους εναέριους μεταναστευτικούς διαδρόμους τους, που οδηγούν από την Ανατολική Ευρώπη μέσω Βοσπόρου, στην Αφρική.\nΜερικά είδη που ξεκουράζονται εδώ και υπάρχει πιθανότητα να τα δείτε και σε άλλα μέρη της νήσου είναι Ερωδιοί, Κορμοράνοι, Καλαμοκανάδες, Πελαργοί, Χαλκόκοτες. Στις παραλίες μπορεί να συναντήσετε Νυχτοκόρακες, ενώ τα αρπακτικά όπως ο Χρυσαετός, που εδώ είναι γνωστός με το λαϊκό του όνομα Σταυραετός, υπάρχουν σε όλο το νησί. Παλιότερα ο αετός αυτός υπήρχε σε πολύ μεγαλύτερους πληθυσμούς. Σήμερα όμως, έχει εκδιωχθεί από τους κτηνοτρόφους επειδή δήθεν, αποτελούσε απειλή για τα κατσίκια. Ευτυχώς ακόμα υπάρχουν ο Φιδαετός και ο Σπιζαετός καθώς και πολλά είδη γερακιών.\nΓια τους επισκέπτες, το Βόρειο τμήμα του νησιού είναι το πιο ενδιαφέρον και είναι αυτό που ‘’σοβαρεύει’’ την περιήγηση όχι άδικα, αφού εδώ είναι μερικοί από τους σπουδαιότερους αρχαιολογικούς χώρους στο Αιγαίο και από τα σημαντικότερα θρησκευτικά Ιερά. Η Θρησκεία τα μυστήρια και οι δοξασίες, η λατρεία των Μεγάλων Θεών και η ύπαρξη των Καβείριων Μυστηρίων έφεραν μαζί τους την αίγλη και τη μεγάλη δόξα στην αρχαία Σαμοθράκη κάνοντάς την να ξεχωρίζει ανάμεσα στις ελληνικές πόλεις.\nΑυτή η μορφή θρησκευτικής εμπειρίας στην αρχαία Ελλάδα ήταν φημισμένη και σεβαστή από τον 5ο αι. π.Χ. περιλαμβάνοντας ‘’Μυστήρια’’ που πιστευόταν πως είχαν θεία προέλευση. Η μύηση σε αυτά, ήταν το ίδιο φημισμένη και προϋπήρχε των Ελευσινίων που τελούνταν στο Ιερό της Δήμητρας και της Κόρης στη Μεγαρίδα της Ελευσίνας. Ο μέγας Θρακιώτης μύστης Ορφεύς (έζησε περί το (20 – 22000 π.Χ.) ο ιδρυτής και εφευρέτης της θρησκείας και των γραμμάτων μυήθηκε στην Σαμοθράκη όπου είδε τα μυστήρια, επαναπροσδιόρισε τα της θεογονίας – κοσμογονίας και ίδρυσε, με τον μαθητή του Μουσαίο, τα Ελευσίνια μυστήρια.\nΗ λατρεία των Μεγάλων Θεών είχε προκατακλυσμιαίες – προελληνικές ρίζες και αφομοιώθηκε από τους Έλληνες αποίκους που έφθασαν εδώ γύρω στο 700 π.Χ. Για την ιστορία της Παλιάπολης στην αρχαιότητα γνωρίζουμε πολύ λίγα, όμως το Ιερό συνέχιζε να ακμάζει και η δημοτικότητά του συνεχίστηκε αμείωτη στον αρχαίο κόσμο ως τον 3ο αι. μ.Χ. Μετά άρχισε η σταθερή πτώση της αρχαίας θρησκείας μέχρι την διακοπή της τον 4ο αι μ.Χ. Περιλάμβανε ιεροτελεστίες και Μυστήρια στα οποία γίνονταν δεκτοί πιστοί ανεξάρτητα από κοινωνική τάξη, ηλικία, ή εθνική προέλευση. Οι προελληνικής καταγωγής θεότητες, Μεγάλη Μητέρα (στην τοπική διάλεκτο Αξίερος), που οι έλληνες την ταύτισαν με την θεά της γης Δήμητρα, ο θεός της εφορίας Καδμίλος που τον ταύτισαν με τον Ερμή.\nΣτον ίδιο λατρευτικό κύκλο ανήκαν και οι δίδυμοι δαίμονες οι Κάβειροι ενώ αργότερα στην ίδια ομάδα προστέθηκαν δύο ακόμη ισχυρές μορφές: ένας θεός του κάτω κόσμου και η σύζυγος του, που οι Έλληνες καλούσαν με τα γνωστά ονόματα του Άδη και της Περσεφόνης, ενώ στην τοπική διάλεκτο ήταν ο θεός του κάτω κόσμου Αξιόκερσος και η γυναίκα του Αξιόκερσα. Τα μυστικά αυτών των τελετών απέφυγαν να αποκαλύψουν οι αρχαίοι συγγραφείς που αναφέρθηκαν στις τελετές, ‘’οι προβαίνοντες εις την μετάδοσιν των μυστικών εις τους αμύητους και τους βέβηλους ετιμωρούντο δια θανάτου’’. Ο Ηρόδοτος είχε μυηθεί στα Μυστήρια, καθώς και ο Σπαρτιάτης βασιλιάς Λύσανδρος. Ο Αριστοφάνης αναφέρει τα Μυστήρια, πράγμα που σημαίνει πως πολλοί από τους Αθηναίους ακροατές του ήταν μυημένοι σ’ αυτά. Ο Πλάτωνας φαίνεται πως τα υπαινίσσεται επανειλημμένα με σεβασμό, ενώ ο ίδιος ο Παυσανίας ζήτησε από τους αναγνώστες του να του επιτρέψουν να σιωπήσει.\nΣτην κλασική εποχή η φήμη των Μυστηρίων της Σαμοθράκης που αναφέρουν οι Ηρόδοτος και Αριστοφάνης και άλλοι αρχαίοι συγγραφείς είναι μεγάλη και το Ιερό των Μεγάλων Θεών γίνεται διεθνές θρησκευτικό κέντρο. Οι Έλληνες βασιλείς της Μακεδονίας, της Θράκης, και της Αιγύπτου το έθεσαν κάτω από την προστασία τους και το πλούτισαν με πολυτελείς μαρμάρινες κατασκευές και αναθήματα, ερείπια των οποίων σώζονται μέχρι σήμερα. Ιδιαίτερα η βασιλική οικογένεια της Μακεδονίας είχε μεγάλη πίστη σ’ αυτές τις τελετές. Αναφέρεται μάλιστα πως ο νεαρός πρίγκιπας Φίλιππος, όταν ήρθε να μυηθεί, γνώρισε την Ολυμπιάδα την πριγκίπισσα από την Ήπειρο και μελλοντική μητέρα του Μεγάλου Αλεξάνδρου και αμέσως την ερωτεύτηκε.\nΌλοι οι μετέπειτα Μακεδόνες βασιλείς από τον Φίλιππο τον Β’, τον Μέγα Αλέξανδρο και των διαδόχων του τρέφουν βαθύτατο σεβασμό σ’ αυτά. Η Σαμοθράκη μετά την κατάκτηση της Θράκης και του Ελλησπόντου από τους Πτολεμαίους περιέρχεται στο κράτος της Αιγύπτου. Στην ρωμαϊκή περίοδο το νησί παραμένει ελεύθερο αφού θεωρείται ιερό και το τέμενος των Μεγάλων Θεών άσυλο. Από τις αρχές του 1ου π.Χ. Αι. έρχονται στην Σαμοθράκη ανώτατοι αξιωματούχοι, έμποροι και στρατιωτικοί και μυούνται στα μυστήρια των Καβείρων. Οι ετήσιες γιορτές είχαν θρησκευτικό χαρακτήρα αν και δεν γνωρίζουμε πολλά πράγματα για αυτές. Ακόμα και η ημερομηνία παραμένει άγνωστη. Σύμφωνα με τον Πλούταρχο τοποθετούνται τέλος Ιουλίου αρχές Αυγούστου. Αν είναι έτσι, σύμφωνα με τον αμερικανό αρχαιολόγο Karl Lehmann, η γιορτή μπορεί να επέζησε ως τις μέρες μας με την μορφή του μεγάλου πανηγυριού της Αγ. Παρασκευής (26 Ιουλίου) στην Παλιάπολη, στον ευρύτερο χώρο του πάρκινγκ - εισόδου στον αρχαιολογικό χώρο.\nΝεώτερες ανασκαφές στην άκρη του αρχαίου λιμανιού της Παλιάπολης από την Αμερικάνικη σχολή αποκάλυψαν το 1938 μια πρώιμη χριστιανική Βασιλική που πιθανολογείται πως χτίστηκε μετά από αιώνες, σε ανάμνηση του γεγονότος της στάθμευσης του Αποστόλου Παύλου το φθινόπωρο του 49 - 50 μ.Χ. στον δρόμο του από την Μικρά Ασία προς την Νεάπολη (Καβάλα). Η Βασιλική βρίσκεται στον περιφραγμένο χώρο κάτω από το οχυρό των Gattilusi που χρονολογείται στα 1431 - 3. Η συνέχεια, με τα 999 ξωκλήσια της λαϊκής παράδοσης μαρτυρούν μια πλούσια θρησκευτική χριστιανική ζωή.\nΤο 123 μ.Χ. επισκέφθηκε το νησί ο αυτοκράτορας Αδριανός που έγινε δεκτός με μεγάλες τιμές. Στους Βυζαντινούς χρόνους η Σαμοθράκη μαζί με την Θάσο τη Σκιάθο και τη Σκόπελο είναι πιθανό να είχαν υπαχθεί στο ‘’Θέμα’’ Αιγαίου (842 – 843) ή στα ‘’Θέματα’’ Μακεδονίας και Θράκης. Στα χρόνια του μεσαίωνα η Σαμοθράκη παρακμάζει, τα αρχαία μνημεία της καταστρέφονται ή εκμεταλλεύονται χρησιμοποιούμενα από ασβεστάδες και συλητές σαν οικοδομικά υλικά, γεγονός που κράτησε ως τις μέρες μας. Κατάλοιπο της αρχαίας θρησκείας θεωρείται η περίπτωση της ανύπαρκτης στο εορτολόγιο ‘’αγίας Ανέμης’’. Μέσα στην ποικιλία των θρύλων μεταφέρθηκε από τους αρχαίους χρόνους και η μαγική τελετουργία για την κατάπαυση των σφοδρών πραγματικά ανέμων που πνέουν από το ανοιχτό πέλαγος, τη Ροδόπη και τα Δαρδανέλια. Ο κατάδεσμος των ανέμων αποτελούσε μαγική πρακτική με αρχαιότατη παράδοση στον ελληνικό χώρο και η Σαμοθράκη ήταν από αυτούς τους χώρους που μπορούσε κανείς να προμηθευτεί κατάδεσμους ανέμων. Νεώτερη έρευνα έδειξε ότι στην ‘’αγία Ανέμη’’ γινόταν από τις γυναίκες ένα είδος κατάδεσμου του ανέμου, όταν αυτός φυσούσε επικίνδυνα για τη γεωργική παραγωγή.\nΤις πρώτες ανασκαφές άρχισε η γαλλική αποστολή με τους Deville και Cocquart το 1856. Το 1863 επισκέφθηκε το νησί ο M. Champoiseau, Γάλλος πρόξενος τότε στην Αδριανούπολη. Εντυπωσιασμένος από τα ερείπια του Ιερού Χώρου άρχισε να ανασκάπτει τα σπαράγματα που οδήγησαν στην τυχαία εύρεση από Έλληνες εργάτες της Φτερωτής Νίκης της Σαμοθράκης, αναγγέλλοντας του: ‘’Κ ύ ρ ι ε ε ύ ρ α μ ε μ ι α γ υ ν α ί κ α’’. Ένα από τα ωραιότερα αγάλματα που δημιούργησε ποτέ ο άνθρωπος έβλεπε πάλι το φως της ημέρας. Με ύψος 2,60 μ από Πάριο μάρμαρο, η περίφημη Νίκη της Σαμοθράκης ή ‘’Φτερωτή Νίκη’’ είναι σαν να ξεχύνεται μπροστά με ορμή, (ενώ στην πραγματικότητα προσεγγίζει για να στεφανώσει το νικητή κυβερνήτη και τους ναύτες του) βοηθούμενη και από τα μεγάλα φτερά. Ο Champoiseau αντιλαμβάνεται αμέσως την αξία της και ειδοποιεί την Γαλλική πρεσβεία στην Κωνσταντινούπολη. Σε λίγο χρόνο φτάνει στο νησί γαλλικό πολεμικό πλοίο που θα μεταφέρει το άγαλμα στην Γαλλία, στο Λούβρο.\nΑπό τότε οι αρχαιολογική έρευνα εντάθηκε με πολλές αποστολές ξένων αρχαιολογικών σχολών και τα έτη 1873 – 1875 αποκαλύφθηκε το Πρόπυλο του Πτολεμαίου Β’, η Στοά και τμήματα από το Ιερό, το Τέμενος και η περίφημος Θόλος της Αρσινόης (288 – 281 Π.χ.) το μεγαλύτερο κλειστό, κυκλικό οικοδόμημα που είναι γνωστό στην ελληνική αρχιτεκτονική. Το 1891 ο M. Champoiseau επέστρεψε στην Σαμοθράκη και πήρε στο Παρίσι τα κομμάτια της βάσης που παρίστανε την πλώρη ενός πλοίου που πάνω του στεκόταν η Νίκη. Είναι πολύ πιθανό ότι το έργο αυτό είναι δημιουργία ενός Ρόδιου τεχνίτη των αρχών του 2ου π.Χ. αιώνα, του Πυθόκριτου, και ανατέθηκε στο Ιερό των Μεγάλων Θεών προστατών των θαλασσινών από τους κατοίκους της Ρόδου, ύστερα από μια μεγάλη ναυτική νίκη του στόλου τους. Γνωρίζουμε πως το 190 π.Χ. ο Ρόδιος ναύαρχος Εύδαμος επικεφαλής ενός συμμαχικού στόλου (Ρωμαίων και των αντιπάλων του Αντιόχου ΙΙΙ Ελλήνων) διέλυσε τις ναυτικές δυνάμεις του Αντιόχου του ΙΙΙ (222 – 187 Π.χ) έξω από την Σίδη της Κιλικίας και την Μυόννησο. Δεν είναι απίθανο ο νικητής ναύαρχος, γυρνώντας στην πατρίδα του, να θέλησε να απαθανατίσει την μεγάλη επιτυχία του με την ανάθεση αυτού του μνημείου στην Σαμοθράκη.\nΤο 1938, το Ίδρυμα Αρχαιολογικών Ερευνών του Πανεπιστημίου της Νέας Υόρκης εγκαταστάθηκε μόνιμα στην Σαμοθράκη αρχίζοντας συστηματικές ανασκαφές που αμέσως οδήγησαν στην ανακάλυψη του Ανακτόρου διάφορων άλλων ερειπίων, νεκροταφείων κ.α. Η οικοδόμηση του μουσείου άρχισε αμέσως από την αμερικάνικη αποστολή (υπάρχει εντοιχισμένη αναμνηστική επιγραφή πάνω από την είσοδό του) και σύντομα άρχισε να γεμίζει ασφυκτικά από τα ευρήματα, δημιουργώντας επιτακτικά την ανάγκη επέκτασης. Αυτή έγινε πραγματικότητα τα έτη 1953 – 54 με την δημιουργία της νότιας και της δυτικής πτέρυγας.\nΣτα αρχαιολογικά ευρήματα περιλαμβάνονται και τα επονομαζόμενα ‘’τυχαία’’ που εντοπίσθηκαν από ντόπιους καθώς και έναν μεγάλο αριθμό αρχαιοτήτων που είχαν συγκεντρωθεί κατά το παρελθόν στην εκκλησία Κοιμήσεως της Θεοτόκου (1875) της Χώρας από τον γιατρό και μεγάλη προσωπικότητα της νήσου Νικόλαο Φαρδύ2. Στις μέρες μας επιβάλλεται η επίσκεψη στον αρχαιολογικό χώρο της Παλιάπολης όπου σε μια έκταση 50 στρεμμάτων πλέον, βρίσκεται το άψογο - πληθωρικό σε εκθέματα - Αρχαιολογικό μουσείο, ο τεράστιος αρχαιολογικός χώρος όπου θα δείτε τα αναστηλωμένα ερείπια του Ιερού των Μεγάλων Θεών, τη Θόλο της Αρσινόης, τα δύο θέατρα, την αρχαία πόλη, και πληθώρα κτηρίων. Στην τέταρτη αίθουσα του μουσείου εκτίθεται γύψινο αντίγραφο της Νίκης της Σαμοθράκης ενώ το αυθεντικό γλυπτό φιλοξενείται στο Μουσείο του Λούβρου τοποθετημένο στο αρχικό πλοίο – βάθρο, στην αίθουσα ελληνικής γλυπτικής (Denon 8 – 1ος όροφος). www.louvre.fr\nΜετά την Παλιάπολη ο δρόμος οδηγεί στο λιμάνι των Θέρμων απ’ όπου σε καθημερινή βάση το καλοκαίρι αναχωρούν τα δύο πλοιάρια για τον κλασικό ‘’γύρο του νησιού’’. Το ταξίδι περιλαμβάνει βόλτα στην Νότια πλευρά που δεν υπάρχει δρόμος. Σε αυτή την ευχάριστη είναι αλήθεια διαδρομή θα δείτε τον καταρράκτη ‘’Κρεμαστό’’ που ‘’πέφτει’’ στην θάλασσα από 100 τουλάχιστον μέτρα, τα παράξενα σχέδια στα βράχια ‘’της Γριάς τα Πανιά’’ και τις παραλίες ‘’Γιάλι’’ και ‘’Βάτο’’. Για φαγητό θα σταματήσετε (εκτός αν συνεννοηθείτε αλλιώς) στην Παχιά Άμμο. Ο ανηφορικός δρόμος στην συνέχεια, σας φέρνει μέσα στην πυκνή βλάστηση του χωριού. Τα Θέρμα ή Λουτρά ήταν από τα αρχαία χρόνια γνωστά για τις θερμές – θειούχες ιαματικές πηγές του. Οι Βυζαντινοί γνώριζαν για τις θεραπευτικές ιδιότητες τους. Σήμερα λειτουργεί το σχετικά νέο δημοτικό υδροθεραπευτήριο και οι εγκαταστάσεις με τις ζεστές θειούχες πηγές περιμένουν όσους επιθυμούν να θεραπευθούν από παθήσεις της χολής, των νεφρών κ.α.\nΜέσα από τα Θέρμα ξεκινά το σηματοδοτημένο μονοπάτι Ε – 6 που οδηγεί στην Κορυφή Φεγγάρι (1.611 μ). Το δεύτερο ευρωπαϊκό μονοπάτι μεγάλων διαδρομών μετά το Ε – 4 που σήμερα διασχίζει οριζόντια την Ήπειρο – Μακεδονία – Θράκη (πιο παλιά τελείωνε στην Θεσσαλονίκη). Ξεκινά από την Φινλανδία και αφού διασχίσει κάθετα όλη την Ευρώπη φτάνει στην Σλοβενία, απ’ όπου ταξιδεύοντας μέσω Αδριατικής καταλήγει για την συνέχεια στην Ηγουμενίτσα. Διασχίζοντας μοναδικά Ελληνικά τοπία φτάνει μέσα από τις λιμνοθάλασσες και τους αρχαιολογικούς χώρους της Κομοτηνής – Αλεξανδρούπολης (Μαρώνεια – Μεσημβρία Ζώνη – Μάκρη) στο λιμάνι της Αλεξανδρούπολης και αφού επιβιβασθεί πάλι σε καράβι έρχεται στη Σαμοθράκη και στην κορυφή του Όρους ΣΑΟΣ ή Φεγγάρι, αφού έχει διασχίσει 6.300 χλμ από τα οποία τα 1000 σε ελληνικό έδαφος.\nΣτην πρώτη πεζοπορική διαδρομή 4ων περίπου ωρών μπορείτε να απολαύσετε το μοναδικό θέαμα και το φυσικό περιβάλλον του Βουνού. Στην αρχή η σήμανση με πινακίδες (Ε – 6) είναι καλή, μετά ακολουθήστε τα σημάδια με την κόκκινη μπογιά. Η κορυφή του Σάος δίνει πανοραμική θέα στο πέλαγος και την μοναδικά όμορφη παραλία ‘’Παχιά Άμμος’’. Το δειλινό αποκτά μαγικές διαστάσεις στην σκιά του Βουνού. Το φως του δίνει υπερκόσμιες διαστάσεις. Πορτοκαλί, Κόκκινο της φωτιάς μέχρι που χάνεται. Σύμφωνα με τον Όμηρο, ο Ποσειδώνας παρακολουθούσε τον Τρωικό πόλεμο από την κορυφή Φεγγάρι της Σαμοθράκης, μετά την απαγόρευση του Δία να αναμιχθεί στα δρώμενα του πολέμου. Εσείς, αν υπάρχει διαύγεια θα δείτε...την κοντινή Ίμβρο!!\nΗ δεύτερη πεζοπορική διαδρομή ξεκινά πάλι μέσα από τον οικισμό (υπάρχουν πινακίδες ‘’Γριά Βάθρα’’) και μέσα από τα σοκάκια και την πυκνή βλάστηση της περιοχής περνάτε το θεϊκό σε αίσθηση μεγάλο ξέφωτο με τα θεόρατα πλατάνια, βρίσκετε το ομώνυμο ποτάμι, και αρχίζετε να ……μετράτε βάθρες (λιμνούλες). Να γνωρίζετε ότι όσες και να μετρήσετε, πάντα υπάρχει μια ….πιο πάνω. Αναζωογονηθείτε στην πρωτόγνωρη αίσθηση (για νησί του Αιγαίου) που δίνουν τα πλούσια και ολόδροσα νερά έως την επόμενη λιμνούλα. Η περιοχή είναι σχετικά δύσβατη, ανάμεσα από πλατάνια, σκλήθρα, φτέρες και….γλιστερά βράχια, όμως ως δια μαγείας εξαφανίζεται η κάψα του καλοκαιρινού ήλιου και αυτό φτάνει.\nΠερίπου 4 χλμ από τα Θέρμα, επί του παραλιακού δρόμου, συναντάτε τον ‘’Φονιά’’ το ξακουστό ποτάμι της Σαμοθράκης και το πάρκινγκ για τα οχήματα. Φαίνεται πως οι ιστορίες των κατοίκων για τις ξαφνικές πλημμύρες και πνιγμούς που δημιουργεί δικαιολογούν την ονομασία. Επιλέξτε τι κινητό θα αφήσετε πάνω στην μοτοσυκλέτα (καλύτερα τίποτα) και ξεκινήστε για την τρίτη πεζοπορική διαδρομή που είναι μια σχισμή ευφορίας σε ένα απότομο βουνό καλυμμένο από αδιαπέραστη σκληρή θαμνώδη ζούγκλα. Η διαδρομή πλάι στο ποτάμι είναι δύσκολη αλλά μοναδική. Αξίζει να την διαβεί κανείς για να απολαύσει την μυρωδιά της μέντας και τους μοναδικούς σε ομορφιά καταρράκτες μέχρι το τέλος που φτάνετε στον μεγάλο καταρράκτη του Φονιά, ιδρωμένοι και να δροσιστείτε με ένα δυναμικό κρύο ντους.\nΛίγο μετά το πάρκινγκ για την πεζοπορική διαδρομή του μεγάλου καταρράκτη του Φονιά υπάρχουν οι πινακίδες που σας οδηγούν στην βοτσαλωτή παραλία και σε ένα από τα βόρεια κάστρα των Gattilusi (1431 – 1455). Δίπλα ακριβώς από το μνημείο είναι οι εκβολές, το ‘’δέλτα’’ του ποταμού Φονιά, όπου ενώνονται τα δροσερά γλυκά νερά του ποταμού με την αλμύρα της θάλασσας σε ένα πραγματικά παραδεισένιο τοπίο.\nΟ κεντρικός δρόμος συνεχίζει με κατεύθυνση το Ακρωτήριο και την ομώνυμη παραλία του Κήπου. Στο ύψος της εκκλησίας της Αγίας Παρασκευής που είναι κτισμένη σχεδόν δίπλα στο γιαλό, δεξιά σας υπάρχει παρακαμπτήριος δρόμος προς τους μικρούς αγροτικούς οικισμούς Μνημόρια – Ρεπουτσάδικα – Άνω Μεριά. Οδηγήστε προς τα εκεί περνώντας μικρές αγροικίες χωρίς κάτι ιδιαίτερο, προσπεράστε το στρατόπεδο, και στην Άνω Μεριά περίπου 1 χλμ μετά τα σπίτια του οικισμού μέσα σε τεράστιες καρυδιές εμφανίζεται η ομώνυμη ταβέρνα ‘’οι καρυδιές’’. Η ομορφότερη στάση για σπιτικούς μεζέδες που μπορεί να γίνει σε αυτή τη διαδρομή. Από εδώ έχετε δύο επιλογές ή επιστροφή στην Άνω Μεριά και 2 χλμ για τον παραλιακό δρόμο ή συνέχεια στον χωματόδρομο για 4,8 χλμ διασχίζοντας το δάσος και να βγείτε πάλι στον παραλιακό προς την παραλία του Κήπου και στις δύο περιπτώσεις.\nΣτην Άνω Μεριά ρωτήστε για τα ερείπια του Καλογερικού Λαδόμυλου. Ο μύλος πλέον είναι ερείπιο αλλά σώζεται μέρος του κτηρίου (η στέγη έχει καταρρεύσει) οι μυλόπετρες και η ξύλινη παλιά ροδάνα. Την εποχή που λειτουργούσε η ετήσια παραγωγή του ήταν 15 τόνοι ενώ η ημερήσια 600 κιλά. Το παραγόμενο φαγώσιμο λάδι είχε οξύτητα που κυμαινόταν από 1 έως 5 βαθμούς. Από την μελέτη που έκανε η ΙΘ’ Εφορεία Αρχαιοτήτων προκύπτει ότι από τους μύλους της Σαμοθράκης, οι δύο λαδόμυλοι είχαν και αλευρόμυλο, σε έξι αναφέρονται και σαπουνοποιεία, ενώ σε έναν υπήρχε καφενείο, το οποίο, εκτός από κρασί, ούζο, καφέ, την περίοδο λειτουργίας του ‘’εργοστασίου’’ πρόσφερε σε πελάτες και προσωπικό, φαγητό.\nΗ Χώρα της Σαμοθράκης, παραδοσιακός διατηρητέος οικισμός με το Π.Δ. 13/11/1978 (ΦΕΚ 594 Δ’) είναι η γοητευτική πρωτεύουσα του νησιού 6 χλμ από το λιμάνι.Κρυμμένη ψηλά στο λαγκάδι της, εντυπωσιάζει και υποβάλει αμέσως τον επισκέπτη καθώς απότομα αποκαλύπτεται παρουσιάζοντας ένα ιδιόμορφο μωσαϊκό από αρχαίους θρύλους, μεσαιωνικά ερείπια και λαϊκή γραφικότητα.Κτισμένη αμφιθεατρικά, αθέατη όπως σε όλα τα νησιά του Αιγαίου από τον φόβο των πειρατών, μακριά από την θάλασσα ανάμεσα στις απόκρημνες πλευρές δύο βουνών ώστε να προστατεύεται από τις επιθέσεις και τις λεηλασίες τους. Τα στενά πλακόστρωτα δρομάκια σε συνδυασμό με τα παλιά καλντερίμια της σας οδηγούν μέσα στον πανέμορφο οικισμό. Η Χώρα αποτελεί ένα από τα ωραιότερα δείγματα μια ιδιότυπης αιγαιοπελαγίτικης αρχιτεκτονικής, ανάμικτης με μικρασιάτικα στοιχεία.\nΤα μικρά, διώροφα ως επί το πλείστον σπίτια, με τις εξωτερικές πέτρινες σκάλες, το ένα κολλητά στο άλλο με διατεταγμένες τις στέγες με τέτοιο τρόπο ώστε να μην κρύβεται ο ήλιος από κανένα. Αυτό που τραβάει αμέσως την προσοχή των επισκεπτών είναι τα οχυρωματικά έργα, το ισχυρό οχυρό των Gattilusi που τα ερείπια του διατηρούνται ως τις μέρες μας και δεσπόζουν στην βόρεια πλευρά. Η ιστορία αναφέρει τον βυζαντινό αυτοκράτορα Ιωάννη Η’ που παρέδωσε το νησί στον Γενουάτη άρχοντα και ηγεμόνα του Αίνου, Παλαμήδη Gattilusi, να το κυβερνήσει (1431 – 1455) με την βοήθεια ενός Έλληνα τοπάρχη. Αυτή την εποχή οι Gattilusi έχτισαν το κάστρο της Χώρας και προστάτεψαν τα βόρεια παράλια με δύο ακόμη οχυρά, ένα στην Παλιάπολη στον λόφο, πάνω από την χριστιανική Βασιλική, και ένα στην βορειοανατολική παραλία στις εκβολές του ποταμού Φονιά.\nΌπως στα περισσότερα νησιά του Αιγαίου, έτσι και από εδώ, πέρασαν πολλοί κατακτητές (Γενουάτες, Βενετοί, Ρώσοι και Τούρκοι). Μετά το τέλος του πολέμου μεταξύ Βενετών και Τούρκων το 1479 και σύμφωνα με την συνθήκη που υπογράφηκε τότε, οι Βενετοί υποχρεώθηκαν να εγκαταλείψουν το νησί. Οι περισσότεροι κάτοικοι μεταφέρθηκαν για τον εποικισμό της Κωνσταντινούπολης. Από τότε και ως την 12η Οκτωβρίου του 1912 η Σαμοθράκη έμεινε στα χέρια των Τούρκων. Οι Σαμοθρακίτες που έμειναν πίσω, αποτραβήχτηκαν ψηλότερα στο εσωτερικό δημιουργώντας την Χώρα, χωρίς να δέχονται άμεσα την καταπίεση, μια που Τουρκική διοίκηση δεν είχε κατορθώσει να προστατεύσει το νησί από την πειρατεία, και κατ’ επέκταση δεν ήταν ‘’η καλύτερη’’ τους να μένουν στο νησί, ειδικά οι αξιωματικοί, λόγω των κινδύνων που διέτρεχαν.\nΈτσι, με μια ολιγομελή διοίκηση, οι κάτοικοι αφέθηκαν να δημιουργήσουν την οικονομία τους εκμεταλλευόμενοι τον πλούτο της γης, δίνοντας τους φόρους που τους αναλογούσαν. Σύντομα η εκμετάλευση των πόρων της νήσου έφερε οικονομική άνθηση που με την σειρά της αύξησε τον πληθυσμό. Το γεγονός της επανάστασης του 1821 από την Πελοπόννησο ταξίδεψε γρήγορα στο νησί και οι μυημένοι στην Φιλική εταιρεία, πρόκριτοι πείθουν τους κατοίκους να κηρύξουν τον Απρίλιο την ελευθερία τους, αρνούμενοι εφ’ εξής να καταβάλουν φόρους. Η τουρκική κυβέρνηση απασχολούμενη με την επανάσταση στην Νότια Ελλάδα δεν έδωσε ιδιαίτερη σημασία. Όμως μετά από μήνες, ο στόλος βγήκε από τον Ελλήσποντο και την 1η Σεπτεμβρίου αποβιβάστηκε στο νησί και άρχισε τη σφαγή αποδεκατίζοντας τον πληθυσμό. Απέναντι από τον Πύργο (από εκεί που πιθανώς ήρθατε) είναι ο ‘’Βρυχός’’, ένας μεγάλος βράχος που πρόσφατα ανακαλύφθηκε ακρόπολη του 11ου π.Χ. Αι. αλλά όπου κυρίως είχαν οχυρωθεί την 1η Σεπτεμβρίου 1821 οι Σαμοθρακίτες για να αποκρούσουν τους Τούρκους εισβολείς.\nΗ ευημερία και η οικονομική ευμάρεια διακόπηκε βίαια, αφού η καταστροφή που επακολούθησε ήταν ολοκληρωτική. Οι Τούρκοι λεηλάτησαν τα πάντα ενώ τα γυναικόπαιδα μεταφέρθηκαν στην Κωνσταντινούπολη για να πουληθούν. Μεταξύ των παιδιών που πουλήθηκαν ήταν και οι μετέπειτα Άγιοι Πέντε Νεομάρτυρες, τέσσερις από την Σαμοθράκη οι Εμμανουήλ, Γεώργιος, Θεόδωρος, Γεώργιος, και ο Μιχαήλ από την Κύπρο οι οποίοι επέζησαν, και ενωμένοι με άλλους χριστιανούς, γύρισαν στο νησί και άρχισαν να εργάζονται για τη διάδοση του χριστιανισμού.\nΟι πέντε νέοι μαρτύρησαν στην Μάκρη Αλεξανδρουπόλεως την Δευτέρα του Θωμά 6 Απριλίου 1836. Με ξεχωριστή λαμπρότητα και επισημότητα τιμάται η μνήμη τους στην εκκλησία της Κοίμησης της Θεοτόκου, όπου φυλάσσονται τα λείψανα τους. Σπουδαίο αρχιτεκτονικό δείγμα θεωρείται η αφιερωμένη στους πέντε μάρτυρες εκκλησία, που άρχισε να κτίζεται το 1867 και ολοκληρώθηκε με το κωδωνοστάσιο και την τοποθέτηση της καμπάνας το 1925. Στην διάρκεια του χτισίματος όλοι είχαν κάτι να προσφέρουν, από εθελοντική εργασία μέχρι οικοδομικά υλικά, π.χ. την 1η Ιανουαρίου 1873 ο καλόγερος της Ι. Μονής Αγίου Αθανασίου στα Αλώνια, είχε προσφέρει δύο καντάρια ασβέστη. Εντυπωσιάζει όμως, (σύμφωνα με μια παράδοση που διέσωσε ο Γεώργιος Αικατερινίδης), ότι οι δαπάνες για την ανέγερση αντιμετωπίσθηκαν με το νόμισμα που εξέδιδε και κυκλοφορούσε η εκκλησία από το 1882 έως το 1902.\nΚάτω από την εκκλησία της Κοίμησης ζωντανεύει το παρελθόν ένα πανέμορφο λαογραφικό μουσείο. Ξετυλίγοντας με φαντασία τους θαυμάσιους πολιτιστικούς θησαυρούς της Σαμοθράκης, όσους τέλος πάντων η ανθρώπινη μνήμη φρόντισε να κρύψει σε δύσκολους καιρούς, μαθαίνει ο επισκέπτης πολλά θαυμαστά που συνωθούνται στους απογόνους ενός τόσο πλούσιου σε παρελθόν νησιού. Θαυμάσια διατηρημένα ολοκέντητα κλινοσκεπάσματα, περίτεχνα κεντήματα, τοπικές φορεσιές, μικροέπιπλα, οικιακά σκεύη, αργαλειό, σπάνιο φωτογραφικό υλικό, σπανιότατα αγροτικά ξύλινα εργαλεία κ.α. Στην βόλτα κοντά στην πλατεία της Χώρας θα συναντήσετε την προτομή του λόγιου Νικολάου Φαρδύ2 (1853 – 1901), μιας προσωπικότητας με πολύπλευρη δραστηριότητα στην Σαμοθράκη σε εποχές μάλιστα δύσκολες.\nΑπό την Χώρα ο δρόμος για την Καμαριώτισσα περνά (με μικρή παράκαμψη) από τα Αλώνια και κοντά από το μοναστήρι του Αγίου Αθανασίου, μετόχι της Μονής Ιβήρων του Αγίου Όρους που βρίσκετε στις εξοχές του χωριού. Ξεχωριστή θέση για τους κατοίκους όλου του νησιού έχει το πανηγύρι του Αγίου Αθανασίου στις 18 Ιανουαρίου, με γλέντι και άφθονα φαγητά.\nΗ Σαμοθράκη αποδεικνύει ότι δεν είναι μόνο εδαφική συνέχεια του ελλαδικού χώρου αλλά αποτελεί με την ηπειρωτική χώρα ένα ενιαίο πνευματικό - πολιτιστικό σύνολο από την προϊστορική ακόμα εποχή, διαδραματίζοντας σημαντικό ρόλο στην δημιουργία του ελληνικού πολιτισμού και την διαμόρφωση του ελληνικού έθνους. Τα διάσπαρτα αρχαιολογικά ευρήματα στέκουν μάρτυρες σε αυτή την διαπίστωση. Αποκαλύψτε αυτό το θαυμαστό κομμάτι Θρακικής γης που υπόσχεται να ικανοποιήσει από χαλαρωτικέςκαλοκαιρινές διακοπές – περιηγήσεις, μέχρι ορειβασία!\nΤα πάντα φαίνονται μεταξένια, ονειρικά, ενώ σε απόλυτη αίσθηση κυριαρχούν τα νερά, τα δάση, η θάλασσα. Ψάχνοντας – οδηγώντας η περπατώντας στη γη του Ορφέα, των Καβείρων, σιγά – σιγά προσαρμόζεστε σε μια πραγματικότητα εντελώς διαφορετική από ότι σε άλλα μέρη της Ελλάδας.\nΗ γοητεία της Σαμοθράκης θα σας αφήσει εντυπώσεις όμορφες, γνήσιες, απ’ αυτές που δύσκολα ξεχνιούνται (ειδικά για κείνους που έχουν το χάρισμα να κάνουν τα ερείπια να ζωντανεύουν και να φαντάζονται το μεγαλείο τους) έως ότου ξαναγυρίσετε στον παραλιακό δρόμο - από κει που τον αφήσατε - για να γυρίσετε στο λιμάνι, όπου η ‘’Αρσινόη’’ ή το ‘’Σάος’’ περιμένει για τον αργό γυρισμό από το νησί - μυστήριο - στην κοσμική Αλεξανδρούπολη.\n(1) Μια πρόταση προς τη διοίκηση και τους συλλόγους της Σαμοθράκης: οι λαδόμυλοι – νερόμυλοι είναι σημαντικές πρωτοβιομηχανικές κατασκευές, που θα αποσβέσουν αμέσως κάθε οικονομική επιβάρυνση της αξιοποίησής τους. Αποκαταστήστε έναν τουλάχιστον από κάθε τύπο για να εξυπηρετήσει μελλοντικές αλλά και παρούσες πολιτιστικές λειτουργίες. Στις μέρες μας είναι κάτι παραπάνω από βέβαιο ότι χρειάζεται.\n(2) Ο Νικόλαος Φαρδύς γεννήθηκε το 1853 στη Σαμοθράκη. Παρακολούθησε μαθήματα στο αρρεναγωγείο του Σεβντίκιοϊ της Σμύρνης. Πριν γίνει 20 χρονών εργάζεται στην Θράκη ως δάσκαλος. Το 1874 επιστρέφει στην Σμύρνη για να φοιτήσει στην Ευαγγελική σχολή και παράλληλα σπουδάζει εκκλησιαστική μουσική. Το 1879 εγκαθίσταται στην Χώρα της Σαμοθράκης και αποκτά μεγάλη οικογένεια. Επόμενοι σταθμοί στην ζωή του είναι η Μασσαλία όπου παίρνει δίπλωμα ιατρικής και η Κορσική, όπου επιτελεί εθνικό έργο σαν δάσκαλος ελληνικών στην αποικία των Μανιατών του Καργκέζε.\nΤο 1887 επιστρέφει στην Σαμοθράκη με την οικογένεια του και ασκεί την ιατρική. Εκλέγεται επανειλημμένως δήμαρχος και πεθαίνει στη δημιουργική ηλικία των σαράντα οκτώ ετών. Κορυφαίο έργο του Ν. Φαρδύ είναι η ‘’Διατριβή περί ατόνου και απνευματίστου γραφής της ελληνικής γλώσσης’’ (1884). Ο κ. Ν. Κατσάνης αν. καθηγητής της Φιλοσοφικής ΑΠΘ, επισήμανε ότι ο Ν. Φαρδύς είναι ο εισηγητής του μονοτονικού συστήματος που υιοθέτησε εκατό χρόνια αργότερα το ελληνικό κράτος, υπογραμμίζοντας ότι η Νέα Ελληνική Φιλολογία πρέπει να επανορθώσει προβάλλοντάς τον ως εμπνευστή του μονοτονικού.\nΟ ιατροφιλόσοφος Ν. Φαρδύς εκτός της ιατρικής έθρεφε και ιδιαίτερη αγάπη για την μουσική ιδίως την ψαλτική. Το 1871 συνέταξε με τη Χρυσανθινή παρασημαντική το ‘’Ψαλτών Εγκόλπιον’’ που περιέχει εκκλησιαστικές και λόγιες μελωδίες. Επίσης ασχολήθηκε με την καταγραφή της δημοτικής μας μουσικής διασώζοντας σπάνιες μελωδίες. Πράγματι, ο Ν. Β. Φαρδύς με την πολύπλευρη πνευματική του δραστηριότητα και τα πονήματά του έδωσε στην Σαμοθράκη παρά πήρε. Το νησί του, ξεπλήρωσε το χρέος του με την επιστημονική ημερίδα που διοργάνωσε πρόσφατα το Πνευματικό Κέντρο του Δήμου Σαμοθράκης, για τα εκατό χρόνια από τον θάνατό του.\nΈκταση: 178 τ.χ., Ακτογραμμή: 32 χλμ, Υψόμετρο: 0 - 1.611 κορυφή Σάος, Πληθυσμός: 3.048 κατ, Πρωτεύουσα: Σαμοθράκη – Χώρα, Νομός: Έβρου, Απόσταση από Αλεξανδρούπολη 24 ν. μ, Διάρκεια ταξιδιού 2ω 30’, Απόσταση από Πειραιά 256 ν.μ.\nΑυτόματος Αριθμός Κλήσης: 25510\nΔΙΑΜΟΝΗ: Δεν θα αντιμετωπίσετε πρόβλημα αφού τα τελευταία χρόνια έχουν ξεφυτρώσει δεκάδες νέα ενοικιαζόμενα δωμάτια (πάνω από 1200 κλίνες) και ξενοδοχεία. Πολύ καλή επιλογή αποτελεί η Χώρα με το παραδοσιακό της χρώμα. Στην Καμαριώτισσα, την Παλιάπολη και τους Καρυώτες με θέα την θάλασσα, στο Λάκκωμα ή ψηλά στον Πρφ. Ηλία με την εκπληκτική θέα. Στα καταπράσινα Λουτρά – Θέρμα. Γραφείο Πληροφοριών: 41505, 41465, 98393.\nΚΑΜΠΙΝΓΚ: Στην παραλία Θέρμα λειτουργούν δύο οργανωμένα δημοτικά κάμπινγκ τηλ / 98291, 98244. Αν είναι γεμάτα ή έρθετε στο νησί νωρίς την Άνοιξη υπάρχει πιθανότητα να σας αφήσουν να ‘’στήσετε’’ στο ‘’ρέμα του φονιά’’. Ρωτήστε πρώτα για να αποφύγετε την ταλαιπωρία, και φεύγοντας μην αφήσετε σκουπίδια.\nΦΑΓΗΤΟ: Ο φιλόξενος χαρακτήρας, όπως και οι τοπικές σπεσιαλιτέ δεν λείπουν. Δοκιμάστε γεμιστό κατσίκι σε φούρνο με ξύλα στον ‘’Αντώνη’’ στην Καμαριώτισσα ή στον ‘’Βράχο’’ του Αποστόλη και τον ‘’Παράδεισο’’ του Τσαούση. Ταβέρνα ‘’Δελφίνι’’ Παχιά Άμμος 95119, Τοπικές σπεσιαλιτέ στα Θέρμα ο Κώστας και η Νίτσα στο όμορφο ‘’το περιβόλι του Ουρανού’’ 98313 ή ο Νίκος Βάβουρας 98207. Στο ‘’Λάκκωμα το ακρογιάλι, στην Καμαριώτισσα οι Χαρανάδες, και στην Χώρα το ‘’εξοχικό’’. Μεζέδες και ποτάκια στα ‘’Θερμιά’’ στον καλό Ιορδάνη 98325, και φυσικά στα Λουτρά η καλή ‘’Γριά Βάθρα’’ του Γιώργου Τρύπη 98384, ‘’οι καρυδιές’’ στην Άνω Μεριά 98266. Εντρυφήστε στα γλυκά κουταλιού, πραούστι (άγριο Δαμάσκηνο), καρυδάκι και καϊσί, μυρωδάτη μυζήθρα, καταπληκτικό μανούρι, εκλεκτό μέλι, ελιές. Ο φούρνος στην Χώρα φτιάχνει μυρωδάτο χωριάτικο ψωμί, και υπέροχα παξιμάδια με παραδοσιακή συνταγή.\nΑΧΡΕΙΑΣΤΑ: Δήμος: 41218, 41790, 2551350800 το νέο (25/4/12) Α΄ Βοήθειες: 41376, 41217, Αστυνομία: 41203, 41303, Τράπεζες με ΑΤΜ / Αγροτική & Εθνική. Ενοικιάσεις - Συνεργεία – Βουλκανιζατέρ: Χανός Θεόδωρος 41511, Πρίτσος Παύλος 41150. Αν είναι σοβαρή βλάβη η μόνη λύση είναι φόρτωμα για Αλεξανδρούπολη, εκεί ο Σίμος Μακαρόνης αναλαμβάνει τα υπόλοιπα 2551034645, 32537.\nΧΡΗΣΙΜΑ: Μην παρκάρετε την μοτοσυκλέτα ή το αυτοκίνητο κάτω από οποιοδήποτε δέντρο. Υπάρχει πιθανότητα να ανέβουν επάνω κατσίκια για να φτάσουν (και να φάνε) τις φυλλωσιές. www.samothraki.gr & www.samothraki.com Αρχαιολογικό μουσείο 41474 ανοιχτό καθημερινά εκτός δευτέρας (08.00 – 15.00) είσοδος 3 EUR, Λαογραφικό μουσείο στην Χώρα 41227 υπεύθυνη Κα Ιωάννα Λημνιού 41222. Είναι ανοιχτό από 1η Ιουλίου έως 30 Σεπτεμβρίου. Για τους υπόλοιπους μήνες επικοινωνήστε με τον Δήμο. Δημοτική Βιβλιοθήκη 41709. Πεζοπορίας Info Νερό σε παγούρι. Στις ‘’Βάθρες’’ απαραίτητο αξεσουάρ είναι το μαγιό ή το σορτσάκι, πρόχειρα αθλητικά παπούτσια θα βοηθήσουν.\nΠΡΟΣΒΑΣΗ: www.samothraki.com/htm/faehren_g.htm Με πλοίο καθημερινά, από Αλεξανδρούπολη και Καβάλα, διάρκεια ταξιδιού 2.30 ώρες, - 24ν.μ - Τηλ λιμεναρχείου Αλεξανδρούπολης / 26468, 21430, Τηλ λιμεναρχείου Σαμοθράκης / 41305. Από Καβάλα 4.30’ - Τηλ λιμεναρχείου / 2510223716, 224472, 224967. Τα καράβια ΣΑΟΣ Ι & ΙΙ, & Αρσινόη, εισιτήρια & Πληροφορίες: Βατιτσή Αικατερίνη - Κύπρου 5 Αλεξανδρούπολη 26721, 23512 Σαμοθρακική Ναυτική Εταιρεία – ΚαμαριώτισσαΣαμοθράκης 2551041505, 41411. Κόστος (Φεβ 03) 7,80 EUR το άτομο, 6,74 EUR η μοτοσυκλέτα έως 250 cc & 10,12 EUR πάνω από 250 cc.\nΒΕΝΖΙΝΑΔΙΚΑ: Το μοναδικό βρίσκεται ανάμεσα από την Καμαριώτισσα και την Χώρα.\nΧΑΡΤΕΣ: Οι εκδόσεις Ζουμπουλάκη Μεσολογγίου 3, Αθήνα 2103832704 έχουν μια ενδιαφέρουσα προσέγγιση όλης της Θράκης. Νομός Έβρου σε κλίμακα 1:200.000 & Σαμοθράκη σε κλίμακα 1: 50.000 τουριστικοί Χάρτες από την Ρέκος Ε.Π.Ε. Αγ. Μηνά 13, Θεσσαλονίκη 2310696070, 696587. Πλαστικοποιημένοι χάρτες ανά νομό που χωρούν στο tang Bag. Αγοράστε τον χάρτη Νο 11 ‘’Νομός Έβρου’’, εκδόσεις ‘’Ελλάδα’’ Κολοκοτρώνη 11 Αθήνα 2103222573, Βενιζέλου 3 Θεσσαλονίκη 2310223063.\nΒΙΒΛΙΑ: Τα Ελληνικά νησιά / εκδόσεις Dorling Kindersley ΚΑΘΗΜΕΡΙΝΗ / Αθήνα 1998, Ανατολική Μακεδονία – Θράκη / εκδόσεις Explorer / Αθήνα 2002, Ελλάδα – Τα νησιά / εκδόσεις Γιαλλελή / Αθήνα 1992, Σαμοθράκη / Karl Lehmann / έκτη έκδοση / Θεσσαλονίκη 1998, Νερόμυλοι – Λαδόμυλοι Σαμοθράκης / έκδοση ΙΘ’ Εφορεία Προϊστορικών & Κλασικών Αρχαιοτήτων / Αλεξανδρούπολη 1999.\nΛΕΣΧΕΣ ΜΟΤΟΣΥΚΛΕΤΑΣ: ΛΕ.Μ.Εβρου Μητροπολίτου Ιωακείμ 11, www.le-m-evroy.cityslide.com Τηλ - Fax: 2551081071, 33761, Πληροφορίες για το ταξίδι σας, όλο το χρόνο, βρίσκετε στους ΕΛΛΗΝΕΣ ΠΕΡΙΗΓΗΤΕΣ - Σύλλογος Μοτοσικλετιστών - Ελάτη Τρικάλων Τηλ - Fax: 2434071826.\nΠερισσότερες πληροφορίες για την ΣΑΜΟΘΡΑΚΗ αντλήστε από την ενδεικτική Βιβλιογραφία – Αρθρογραφία:\nΛούβρο / εκδόσεις Gallimard - Ερευνητές / Αθήνα 2001.\nΤα Ελληνικά νησιά / εκδόσεις Dorling Kindersley ΚΑΘΗΜΕΡΙΝΗ / Αθήνα 1998.\nΛούβρο / εκδόσεις Mondadori – Φυτράκης / Αθήνα 1967.\nΑνατολική Μακεδονία – Θράκη / εκδόσεις Explorer / Αθήνα 2002.\nΣαμοθράκη / Karl Lehmann / έκτη έκδοση / Θεσσαλονίκη 1998\nΟι Άγιοι ένδοξοι Πέντε Νεομάρτυρες / εκδόσεις Γνωριμία / Αλεξανδρούπολη 1997\nΝερόμυλοι – Λαδόμυλοι Σαμοθράκης / έκδοση ΙΘ’ Εφορεία Προϊστορικών & Κλασικών Αρχαιοτήτων, Δημ Μάτσας – Δήμος Σαμοθράκης – Πολιτιστικός Σύλλογος Σαμοθράκης / Αλεξανδρούπολη 1999\nΣαμοθράκη / Περιοδικό Ελληνικό Πανόραμα Τ 4\nΗ Σαμοθράκη στην Αρχαιότητα / Δημ. Μάτσα / Επτά ημέρες / Εφημερίδα Καθημερινή 4/9/94\nΚόρη του Ανέμου / Θ. Πολίτης / Περιοδικό ΓΕΩ / Εφημερίδα Ελευθεροτυπία 5/1/01\nΕφημερίδα Καθημερινή 21/10/01 άρθρο της Πέγκυς Κουνενάκη για το βιβλίο ‘’Ελληνικές Αρχαιότητες στο Λούβρο’’.\nΕφημερίδα Καθημερινή 15/8/02 άρθρο της Ελευθερίας Τράιου από την Ημερίδα ‘’Ν. Β. Φαρδύς’’.\nΑνάβαση στο Φεγγάρι - Πεζοπορία / περιοδικό Oxygen T 15 Α. Καλογήρου / Ιούλιος 2000.\nΔιάσχιση Φαραγγιού ‘’Στομάρι’’ / περιοδικό Κορφές Τ 134 / Δ. Σωτηράκης / Νοε – Δεκ 1998


Smartwatch V8 ⋆ Πύλη ενημέρωσης για την υγεία\nΙούλιος 18, 2019 Delli Panthea 0\n& nbsp? Τα πρώτα πρωτότυπα των έξυπνων συσκευών χειρός εμφανίστηκε πολύ πριν από την εποχή της τεχνολογίας των πληροφοριών. συγγραφείς επιστημονικής φαντασίας για πρώτη φορά έθεσε το θέμα των πολυλειτουργικών συσκευών, η οποία στεγάζεται το […]\nΝοέμβριος 26, 2019 0\nChocolate Slim για την απώλεια βάρους – απόψεις, σχόλια, τιμές,\nΓεια σας αγαπητοί μου αναγνώστες! Σήμερα κριτική μου ήταν η αδυνατίσματος σοκολάτα λεπτό – ένα ακόμα πείραμα μου με τα [...]\n? Οι φακίδες που είχα από τη γέννησή τους, που έχουν κληρονομήσει από τη μαμά. Για να μην πούμε ότι [...]\nMiciNorm – μυκητίαση, απόψεις και την τιμή, αξίζει τον κόπο, πού να αγοράσουν, πώς λειτουργεί;\nBioretin – σχόλια, τιμή, πού να αγοράστε, αγοράστε τώρα, κρέμα Ελλάδα\nVaricream – επίσημο site, αγοράστε τώρα, σχόλια, τιμές


Οι Μάχες των Μασάει μόλις ξεκίνησαν - OneMan Food | Oneman\nΘεσσαλονίκη, 8:00 το πρωί, και είχαμε ήδη μαζευτεί στο σημείο συνάντησης. Με συνοπτικές διαδικασίες βολευτήκαμε στο αυτοκίνητο και ξεκινήσαμε, σημειώνοντας νομίζω ρεκόρ γρήγορης αναχώρησης. Ήμασταν τέσσερα άτομα και το μόνο που είχαμε μαζί μας ήταν ισάριθμα μπουκαλάκια νερό, χωρίς σαντουιτσάκια, κρακεράκια και λοιπά χαζάκια. Ο λόγος του ταξιδιού μας στη Λάρισα ήταν το φαγητό, οπότε γιατί να αναλωθούμε σε υποκατάστατα; Ο προορισμός μας ήταν το κατάστημα της IKEA στη Λάρισα, ο πρώτος σταθμός των εκδηλώσεων 'Γεύσεις του Τόπου μας' που έχουν ως σκοπό να αναδείξουν την αξία της τοπικής παραγωγής. Εκεί εκτός από τους τοπικούς παραγωγούς που θα μας σύστηναν τα προϊόντα τους, μας περίμεναν και ο Δημήτρης Σκαρμούτσος που με τη βοήθεια του Λεωνίδα Καλφαγιάννη, του Γιάννη Τσιμιτσέλη και του κόσμου που είχε κληρωθεί να συμμετάσχει, θα φρόντιζε για τη διεξαγωγή μιας μαγειρικής μάχης: Της Μάχης των Μασάει. Τα όπλα της Μάχης θα ήταν τα προϊόντα των τοπικών παραγωγών και το αποτέλεσμά της θα προσγειωνόταν στο στομάχι μας. Έπρεπε να είμαστε σε φόρμα και ετοιμοπόλεμοι.\nΠρώτη στάση ο χαλβάς του κυρίου Αλεξόπουλου, που τον έχει μετατρέψει σε σοκολατάκια, σε 20 διαφορετικές γεύσεις. Για αρχή δοκίμασα καραμέλα, φράουλα και βύσσινο και υποσχέθηκα πως θα επιστρέψω. Φυσικά και τήρησα την υπόσχεσή μου, παιδιά είμαστε; Για να εξισορροπήσω τα επίπεδα ζάχαρης που είχα καταναλώσει κατευθύνθηκα στα μπισκοτάκια της Οικοπάλ, και πιο συγκεκριμένα στο μήλο - κανέλα χωρίς ζάχαρη. Και εκεί επέστρεψα, πολλές φορές μάλιστα, γιατί εκτός από κουλουράκια, μου προσέφεραν και μαρμελάδα, αλλά και ζυμαρικά για να πάρω μαζί μου στο γυρισμό. Κάνοντας μια παύση στη γευσιγνωσία μύρισα τις κρέμες της Theangelis και ντρέπομαι για τον εαυτό μου, αλλά σκέφτηκα πως θα μπορούσα και αυτές να τις φάω, δεν φταίω εγώ, αυτές μύριζαν υπέροχα! Για να πάρω λίγες δυνάμεις και να συνεχίσω το “δύσκολο” έργο μου ζήτησα από την οικογενειακή εταιρεία Όλυμπος, με προϊόντα από παστέλια, κομπόστες, λουκούμια μέχρι και ταχίνι, για να με μυήσει στις γεύσεις ταχινιού και αποφάνθηκα πως η αγαπημένη μου είναι αυτή με το κακάο. Όχι πως με ρώτησε κανείς.\nΚοιτάζοντας γύρω μου κατάλαβα πως έπρεπε να απομακρυνθώ για λίγο από τους παραγωγούς, ώστε να τους αφήσω να απαντάνε ανενόχλητοι στις ερωτήσεις του κόσμου που πλέον είχε γεμίσει τον χώρο. Κόσμος όμως είχε αρχίσει να μαζεύεται και μπροστά από τη σκηνή όπου ήταν στημένες οι κουζίνες που θα φιλοξενούσαν την περίφημη Μάχη των Μασάει, οπότε κατευθύνθηκα προς τα εκεί. Λίγο αργότερα εμφανίστηκε ο Δημήτρης Σκαρμούτσος με τους αρχηγούς των δύο ομάδων, Γιάννη Τσιμιτσέλη και Λεωνίδα Καλφαγιάννη, αλλά και τους τυχερούς που είχαν δηλώσει συμμετοχή και είχαν κληρωθεί για να συμμετάσχουν στο πρώτο battle. Οι δύο ομάδες είχαν 25' περιθώριο για να μαγειρέψουν δύο διαφορετικές παραλλαγές της ίδιας συνταγής: κοτόπουλο με ταχίνι. Αυτόν που θα υπερίσχυε στο κάθε battle και που θα κέρδιζε προϊόντα κουζίνας ΙΚΕΑ, τον αναδείκνυε το κοινό με το χειροκρότημα.\nΟ Γιάννης Τσιμιτσέλης συγκεντρωμένος κατά τη διάρκεια της 'Μάχης των Μασάει'.\nΣτη συνέχεια το βλέμμα μου τράβηξε η επωνυμία Γιαμ, και τα πολύχρωμα βαζάκια με τις μαρμελάδες, και αποφεύγοντας να κάνω το αναμενόμενο αστειάκι 'όνομα και πράμα' έμαθα πως σε αυτή τη ζωή κυκλοφορούν ξερά σύκα με μαυροδάφνη και μαύρο πιπέρι. Γιαμ. Εκεί όμως που σκίρτησε η καρδιά μου ήταν στο σταντ των ζυμαρικών, γιατί ως γνωστόν θα μπορούσα να τρέφομαι κάθε μέρα με μακαρόνια, ειδικά από τη στιγμή που η εταιρεία Χατζής μου δίνει έτοιμες επιλογές γεύσεων όπως μελάνι σουπιάς ή φρέσκο βασιλικό, ελαιόλαδο και σκόρδο. Η επόμενη στάση μας ήταν το οινοποιείο Ελασσόνας, όπου φυσικά δοκιμάσαμε λευκό, αλλά και κόκκινο κρασί από αμπελώνες βιολογικής καλλιέργειας, ενώ ολοκληρώσαμε τη βόλτα μας με κατσικίσιο γιαούρτι με γεύση φράουλα από τα ελληνικά προϊόντα γάλακτος Τέμπη, κάτι ελαφρύ για την χώνεψη... καταλαβαίνεις.\nΕίχα όμως ακόμα χρόνο να το διορθώσω και κοιτάζοντας τους φίλους μου, που ανυποψίαστοι βουτούσαν νάτσος σε καυτερή σάλτσα από το σταντ της Γιαμ, πλησίασα την οργανωτική επιτροπή και με συνοπτικές διαδικασίες διασφάλισα πως δεν θα βρεθώ μόνη μου στη σκηνή των Μασάει. Θα είχα βοήθεια. Το ανακοίνωσα στην παρέα μου και με κοίταξαν με γουρλωμένα μάτια «πώς μπόρεσες και μας το έκανες αυτό», δέχτηκαν με χαρά. Πράγματι, με το που ολοκληρώθηκε το 3o battle κατευθυνθήκαμε μαζί στα backstage όπου ο Δημήτρης Σκαρμούτσος μας ανακοίνωσε πως θα μας δώσει υλικά και εμείς θα αυτοσχεδιάσουμε. Φυσικά θα ήταν και αυτός μαζί μας ώστε να σβήνει φωτιές και να μας επιβλέπει. Δεν το είπε ακριβώς με αυτά τα λόγια, υποθέτω όμως πως αυτό εννοούσε. Από εκεί και πέρα το μόνο που θυμάμαι είναι να σημειώνεται η πρώτη αποχώρηση στην ομάδα, οι τρεις εναπομείναντες να απαντάμε 'κρέας' στην ερώτηση 'κρέας ή ψάρι;' και μετά να βρίσκομαι στη σκηνή με κάποια κομμάτια μοσχάρι μπροστά μου τα οποία υποτίθεται πως έπρεπε να κόψω.\nΑντί του μοσχαριού φυσικά και έκοψα το δάχτυλο μου (δεινή κόπτρια, φαντάζεσαι), οπότε με προτροπή του σεφ Δημήτρη Σκαρμούτσου αποχώρησα, ώστε να μου παρασχεθούν οι πρώτες βοήθειες. Ένιωσα πολύ γενναία όταν απάντησα καταφατικά στην ερώτηση 'θέλεις να επιστρέψεις;' και φυσικά πολύ αστεία όταν γύρισα με το τεράστιο μπανταρισμένο δάχτυλο. Τη θέση μου είχε προσωρινά λάβει ο Γιάννης Τσιμιτσέλης και το μοσχάρι πλέον τσιγαριζόταν με επιτυχία στο τηγάνι. Η δύσκολη δουλειά είχε γίνει, το μόνο που μου έμεινε ήταν να γυρίζω με μεγάλη αφοσίωση τα κομματάκια μέσα στο τηγάνι και να προσθέσω τα λαχανικά που είχε κόψει σε χρόνο (αρνητικού) ρεκόρ η φίλη μου.


Μυστηριώδεις ρωγμές υπάρχουν σε όλο τον πλανήτη • Φιλούμενος - Ενάντια στην Νέα Τάξη Πραγμάτων\nΗμερομηνία : 25 Μαρ 2019, 00:32\nΜυστηριώδεις ρωγμές υπάρχουν σε όλο τον πλανήτη\nΘέμα δημοσίευσης: Μυστηριώδεις ρωγμές υπάρχουν σε όλο τον πλανήτη\nΔημοσιεύτηκε: 20 Μαρ 2011, 18:51\nΜυστηριώδεις ρωγμές υπάρχουν σε όλο τον πλανήτη - ΟΛΩΣ ΤΥΧΑΙΩΣ ΞΑΦΝΙΚΑ ΤΟΥΣ "ΑΝΑΚΑΛΥΨΑΝ" - ΚΑΤΙ ΕΤΟΙΜΑΖΟΥΝ\nΟι επιστήμονες βρίσκονται σε σύγχυση. Η Νότια Αμερική έχει αρχίσει να «σπάει».\nΣτο νότιο Περού εμφανίστηκε ξαφνικά μία τεράστια ρωγμή, μήκους 3 χιλιομέτρων και περίπου 100 μέτρα σε πλάτος.\nΤο ανώμαλο αυτό φαινόμενο συνέβη σε επαρχία που βρίσκεται κοντά στην διάσημη λίμνη Τιτικάκα. Η ρωγμή έγινε εμφανής αμέσως. Η γη άνοιξε σαν να ασκούνταν τεράστια πίεση σ' εκείνο το σημείο, ενώ εκτοξεύτηκαν σε μεγάλη απόσταση και πολύ μεγάλα κομμάτια εδάφους.\nΠαρόμοιες ρωγμές εμφανίστηκαν και στη γειτονική Βολιβία, ενώ πριν από λίγο καιρό εντοπίστηκε άλλη μία ρωγμή στην Αιθιοπία.\nΕνδεχομένως αυτά τα φαινόμενα να συμβαίνουν στη Φύση και φαίνεται πως οι ήπειροι κυριολεκτικά υποχωρούν μπροστά στην ανθρωπότητα.\nhttp://hellenicrevenge.blogspot.com/201 ... t_317.html\nΘέμα δημοσίευσης: Re: Μυστηριώδεις ρωγμές υπάρχουν σε όλο τον πλανήτη\nΔημοσιεύτηκε: 20 Μαρ 2011, 20:42\nΜια παράξενη ρωγμή, μήκους 3ων χιλιομέτρων εμφανίστηκε στο Νότιο Περού, κάνοντας τους επιστήμονες να βρίσκονται σε πλήρη σύγχυση, υποστηρίζοντας πως η Νότια Αμερική έχει αρχίσει να …βυθίζεται.\nΤο φαινόμενο παρατηρήθηκε σε μια επαρχία, λίγο έξω από τη λίμνη Τιτικάκα. Ξαφνικά, φάνηκε να ασκείται μια τεράστια πίεση στη γη και να ανοίγει, την ώρα που κομμάτια εδάφους εκτοξεύονταν με δύναμη σε μεγάλη απόσταση.\nΟι επιστήμονες δε σχετίζουν το φαινόμενο με κάποια φυσική καταστροφή, αφού δεν προηγήθηκε ούτε σεισμός, ούτε κάποιο …\nτσουνάμι. Το πιο παράδοξο, είναι πως τέτοιες ρωγμές έχουν εμφανιστεί πρόσφατα και στη Βολιβία, αλλά και σε περιοχή της Αιθιοπίας, γεγονός που οδηγεί τους ερευνητές στο συμπέρασμα πως με την πάροδο του χρόνου, η γη αρχίζει να υποχωρεί.\nΔημοσιεύτηκε: 21 Μαρ 2011, 13:00\nΚαι για να μην πάμε και πολύ μακριά τον Φεβρουάριο ,ανοιξε η γη στην ..Κερκυρα.\nΆνοιξε... η γη στο Τεμπλόνι της Κέρκυρας !!!\nΜία τρύπα βάθους πενήντα μέτρων άνοιξε στην περιοχή. Το σημείο αποκλείστηκε και εκκενώθηκαν τρία σπίτια.\nΟι κάτοικοι της περιοχής άκουσαν θορύβους και ένιωσαν έντονη δόνηση με αποτέλεσμα να πεταχτούν έξω από τα σπίτια τους το βράδυ της Τρίτης.\nΜία τρύπα με διάμετρο 15 μέτρα και βάθος περίπου 50 μέτρα ήταν το αποτέλεσμα της καθίζησης που σημειώθηκε στην περιοχή Ακροκέφαλο Τεμπλονίου.\nΤο φαινόμενο συνέβη από άγνωστη μέχρι στιγμής αιτία, ενώ ανέσυρε στους κατοίκους μνήμες του 2008 που είχε συμβεί και πάλι καθίζηση του εδάφους.\nΔημοσιεύτηκε: 24 Μαρ 2011, 18:19\nΘα βγούνε τα νεφελιμ\n"Πιθανώς να υπάρχουν εκατό δισεκατομμύρια πλανήτες σαν τη Γη\nΛεφτά υπάρχουν για τους ημετέρους: Όργιο με υπερωρίες εκατομμυρίων στα γραφεία των υπουργών post from: SKEFTOMASTEELLHN\nΗ αρχαιότερη, άθικτη και πλήρης πανοπλία του πλανήτη είναι Ελληνική! ...\nΤα όρνεα δείχνουν πού υπάρχουν πτώματα


Σμέμαν, Για να ζήσει ο κόσμος - 2\nΑρχίζω με αυτό το φαινομενικά δευτερότερο θέμα της τροφής - δευτερότερο από τη σκοπιά των μεγάλων "θρησκευτικών" προβλημάτων του καιρού μας - γιατί αποκλειστικός σκοπός της μελέτης αυτής είναι να απαντήσει, αν ακόμα γίνεται, στο ερώτημα: Για ποια ζωή μιλάμε, Ποια ζωή κηρύχνουμε, ανακηρύχνουμε και αναγγέλλουμε όταν ως Χριστιανοί ομολογούμε πως ο Χριστός θανατώθηκε για να ζήσει ο κόσμος; Ποια ζωή είναι ταυτόχρονα και πρόθεση και αρχή και σκοπός της χριστιανικής αποστολής;\nΟι τρεχάμενες απαντήσεις ακολουθάνε δυο γενικά σχήματα. Υπάρχουνε ανάμεσά μας εκείνοι για τους οποίους η ζωή, όταν τη συζητάνε από τη θρησκευτική άποψη, σημαίνει θρησκευτική ζωή. Και η θρησκευτική αυτή ζωή αποτελεί μονάχη της ένα κόσμο που υπάρχει ξεχωριστά από τον κοσμικό κόσμο και τη ζωή του. Είναι ο κόσμος της "πνευματικότητας" που φαίνεται να αποχτάει στις μέρες μας όλο και περισσότερη δημοτικότητα. Ακόμα και οι προθήκες των βιβλιοπωλείων στα αεροδρόμια είναι γεμάτες με ανθολογίες από μυστικά συγγράμματα. Ένας από τους τίτλους που πρόσεξα ήτανε "Βασικός Μυστικισμός" (Basic Mysticism) ή "Στοιχεία Μυστικισμού". Χαμένος και σαστισμένος μέσα στο θόρυβο, τη βιασύνη και τις απογοητεύσεις της "ζωής", ο άνθρωπος εύκολα αποδέχεται την πρόσκληση να μπει μέσα στο άδυτο της ψυχής του και να ανακαλύψει εκεί μια άλλη ζωή, να απολαύσει ένα "πνευματικό συμπόσιο" γεμάτο άφθονη πνευματική τροφή. Η πνευματική αυτή τροφή θα τον βοηθήσει. Θα τον βοηθήσει να αποκαταστήσει τη γαλήνη του νου του, να υπομείνει την άλλη - την "κοσμική" ("secular") - ζωή, να αποδεχτεί τις πίκρες της, να ζήσει μια ατόφια και πιο ευλαβητική ζωή, να "χαμογελάει" με ένα τρόπο βαθιά θρησκευτικό. Και έτσι αποστολή σημαίνει στην περίπτωση τούτη να προσεταιρίζεσαι ανθρώπους στην "πνευματική" αυτή ζωή, να τους κάνεις θρησκευτικούς ανθρώπους.\n Εδώ, καθώς και σε άλλα μέρη του κειμένου που δεν θα τα σημειώνουμε πάντα, καταλαβαίνει κανένας πως ο λόγος είναι για την Αμερική. (Σημείωση του μεταφραστή).